qundao/data-zh-poetry huggingface dataset:
星岩二十景 其二 沥湖渔棹
作者：郭棐
朝代：明

湖水瀰茫接碧天，短桡轻网任蹁跹。得鱼沽酒瞢腾醉，长在青莎绿树边。
星岩二十景 其二十 石洞云封
作者：郭棐
朝代：明

九峰奇胜崆峒上，太守雄题石室中。从此名山多令主，不须更倩白云封。
星岩二十景 其五 金阙朝阳
作者：郭棐
朝代：明

天开琳阙粤山头，日射瑶题碧水流。欲向仙都觅黄鹤，直看双顶瑞光浮。
星岩二十景 其八 霞岛飞琼
作者：郭棐
朝代：明

玉洞玲珑翠作鬟，晴霞缥缈色斓斑。流泉恍讶飞璚至，时有风声响佩环。
星岩二十景 其六 宝陀夜月
作者：郭棐
朝代：明

宝岩清閟景偏加，石乳骈连玉作华。向夜月来松影乱，却疑神女散琼花。
星岩二十景 其十 栖云榕荫
作者：郭棐
朝代：明

云亭高木郁秾华，全覆平山豆蔻花。露泽远同棠树荫，风流争向召南誇。
星岩二十景 其十一 紫洞禅房
作者：郭棐
朝代：明

紫云仙洞记曾来，看竹寻幽首重回。笑问老僧禅定处，临风吾忆郁孤台。
星岩二十景 其十七 仙掌秋风
作者：郭棐
朝代：明

亭亭仙掌屹云端，长挹东皇势郁盘。绝顶可能翔独鹤，凌风容与驾双鸾。
星岩二十景 其十三 临壑荷香
作者：郭棐
朝代：明

霓裳仙子按云和，摇曳香风澹素波。多少采莲年少女，都来池畔闹笙歌。
星岩二十景 其十九 阿坡泉涌
作者：郭棐
朝代：明

电斧谁将阿石开，飞泉涌出雪崔嵬。岩前滚滚珠为佩，涧畔泠泠玉作苔。
星岩二十景 其十二 蓬壶仙径
作者：郭棐
朝代：明

偶来蓬岛倚层霄，恍似天台度石桥。倩采紫芝情冉冉，转怜青犊思迢迢。
星岩二十景 其十五 杯峰浮玉
作者：郭棐
朝代：明

一杯峰屼石门东，砥玉长浮沥水中。莫谓孤高无伴侣，转头如揖万芙蓉。
星岩二十景 其十八 阆岩夕照
作者：郭棐
朝代：明

西阆风澄宿雾收，岩光滴沥翠如流。落霞孤鹜齐飞处，返照翻江岛屿浮。
星岩二十景 其十六 天柱流虹
作者：郭棐
朝代：明

柱撑天阙出嶙峋，虹跨银河落涧津。粤客独来翘首立，五云高处不胜春。
星岩二十景 其十四 方塘鱼跃
作者：郭棐
朝代：明

千顷沧波皱绿漪，万行玉尺弄清湄。濠梁乐处应相似，此日忘筌信所之。
星岩二十景 其四 天阁晴岚
作者：郭棐
朝代：明

璿阁丹霄峍屼开，凭高纵目思堪裁。天风骀荡烟岚净，笑盻晴虹望上台。
星岩二十景·石室龙床
作者：郭棐
朝代：明

何年龙向石床蟠，瑶岛幽清万壑寒。一自行云翔碧落，弥空花雨尚漫漫。湖水瀰茫接碧天，短桡轻网任蹁跹。得鱼沽酒瞢腾醉，长在青莎绿树边。虹梁岧嵽涨春涛，溅雪翻花浪正高。试问乘风谁万里，却疑宗悫驾长鳌。璿阁丹霄峍屼开，凭高纵目思堪裁。天风骀荡烟岚净，笑盻晴虹望上台。天开琳阙粤山头，日射瑶题碧水流。欲向仙都觅黄鹤，直看双顶瑞光浮。宝岩清閟景偏加，石乳骈连玉作华。向夜月来松影乱，却疑神女散琼花。星亭绰约倚星山，长耀星华五岭间。来听洪涛翻翠壁，更临清泚弄潺湲。玉洞玲珑翠作鬟，晴霞缥缈色斓斑。流泉恍讶飞璚至，时有风声响佩环。绕院松阴起翠涛，植松人在楚江皋。须看耸壑昂霄日，不是玄都千树桃。云亭高木郁秾华，全覆平山豆蔻花。露泽远同棠树荫，风流争向召南誇。紫云仙洞记曾来，看竹寻幽首重回。笑问老僧禅定处，临风吾忆郁孤台。偶来蓬岛倚层霄，恍似天台度石桥。倩采紫芝情冉冉，转怜青犊思迢迢。霓裳仙子按云和，摇曳香风澹素波。多少采莲年少女，都来池畔闹笙歌。千顷沧波皱绿漪，万行玉尺弄清湄。濠梁乐处应相似，此日忘筌信所之。一杯峰屼石门东，砥玉长浮沥水中。莫谓孤高无伴侣，转头如揖万芙蓉。柱撑天阙出嶙峋，虹跨银河落涧津。粤客独来翘首立，五云高处不胜春。亭亭仙掌屹云端，长挹东皇势郁盘。绝顶可能翔独鹤，凌风容与驾双鸾。西阆风澄宿雾收，岩光滴沥翠如流。落霞孤鹜齐飞处，返照翻江岛屿浮。电斧谁将阿石开，飞泉涌出雪崔嵬。岩前滚滚珠为佩，涧畔泠泠玉作苔。九峰奇胜崆峒上，太守雄题石室中。从此名山多令主，不须更倩白云封。
汉谏议大夫王褒墓
作者：郭棐
朝代：明

古路繁花映翠岑，藓封霜色助萧森。孤坟寂历青山曲，一径苍茫紫气深。金马碧鸡何处所，蜉蝣蟋蟀自秋阴。临风慷慨弹双剑，忆尔当年作颂心。
泊岳州望洞庭
作者：郭棐
朝代：明

湖水何太狭，君山望不浮。川陵有变态，客子自清游。新树低临渚，澄云晚泊舟。笛声今夜月，谁醉岳阳楼。
浮邱社怀赵太史
作者：郭棐
朝代：明

双舄行依燕阙日，孤台留倚粤王城。山川尚借旌麾色，楼阁长悬磬铎声。避暑壶觞仍惜别，向阳花木总含情。看来岂是玄都观，千树桃华自种成。
浴日亭
作者：郭棐
朝代：明

金轮飞出海东头，暗映沧波岛屿浮。黄木湾光天上下，白云山色日沉浮。人依蜃气披寒翠，花逐蟾光促酒筹。闻说当年韩吏部，一碑千古壮南州。金乌初照扶胥口，赤焰先腾黄木湾。潋滟晨光全射海，絪缊丹景半衔山。三秋爽气澄天色，万里长风壮客颜。遥忆旧随双阙直，日华端捧殿中间。
浴日亭·其一
作者：郭棐
朝代：明

金轮飞出海东头，暗映沧波岛屿浮。黄木湾光天上下，白云山色日沉浮。人依蜃气披寒翠，花逐蟾光促酒筹。闻说当年韩吏部，一碑千古壮南州。
浴日亭·其二
作者：郭棐
朝代：明

金乌初照扶胥口，赤焰先腾黄木湾。潋滟晨光全射海，絪缊丹景半衔山。三秋爽气澄天色，万里长风壮客颜。遥忆旧随双阙直，日华端捧殿中间。
海珠饯别
作者：郭棐
朝代：明

珠水微茫映碧天，暮云离绪共萧然。昙花芳绕金银气，贝叶青连罨画船。华发别堪千里外，疏翎谩向五云边。倚樯回眺情何剧，肠断羊城绿树烟。千顷沧波漾碧空，万行烟树郁笼葱。楼台暗映虹光外，城阙参差雁翅中。巨石自撑江浪白，飞涛晴浴海门红。乘槎若问蓬莱水，黄木湾头有路通。
海珠饯别·其一
作者：郭棐
朝代：明

珠水微茫映碧天，暮云离绪共萧然。昙花芳绕金银气，贝叶青连罨画船。华发别堪千里外，疏翎谩向五云边。倚樯回眺情何剧，肠断羊城绿树烟。
海珠饯别·其二
作者：郭棐
朝代：明

千顷沧波漾碧空，万行烟树郁笼葱。楼台暗映虹光外，城阙参差雁翅中。巨石自撑江浪白，飞涛晴浴海门红。乘槎若问蓬莱水，黄木湾头有路通。
游七星岩
作者：郭棐
朝代：明

仙岩标胜概，瑰特记曾游。斗阁擎天出，风潭傍日浮。振衣扳绝顶，漱石枕寒流。笑问岩前鹤，修翎可自由。石室何年凿，琼花此日看。一瓢分沆瀣，三径自琅玕。袂振朱丝色，歌翻玉树寒。当杯须遣兴，沉醉阆风坛。星岩开凿自何年，翠竹苍松锁曙烟。古阁秋明千嶂外，梵台风肃百灵前。振衣绝壁岚光映，跃马平山霁色连。应有怜春如杜甫，任随花柳问前川。三峡川原感昔游，七星灵境共夷犹。槛前树色浮仙阙，岩畔花香扑小舟。把袂剑光开宿瘴，捲帘蟾采动高秋。仲宣空自牵怀抱，何处豪吟漫倚楼。
游七星岩·其一
作者：郭棐
朝代：明

仙岩标胜概，瑰特记曾游。斗阁擎天出，风潭傍日浮。振衣扳绝顶，漱石枕寒流。笑问岩前鹤，修翎可自由。
游七星岩·其三
作者：郭棐
朝代：明

星岩开凿自何年，翠竹苍松锁曙烟。古阁秋明千嶂外，梵台风肃百灵前。振衣绝壁岚光映，跃马平山霁色连。应有怜春如杜甫，任随花柳问前川。
游七星岩·其二
作者：郭棐
朝代：明

石室何年凿，琼花此日看。一瓢分沆瀣，三径自琅玕。袂振朱丝色，歌翻玉树寒。当杯须遣兴，沉醉阆风坛。
游七星岩·其四
作者：郭棐
朝代：明

三峡川原感昔游，七星灵境共夷犹。槛前树色浮仙阙，岩畔花香扑小舟。把袂剑光开宿瘴，捲帘蟾采动高秋。仲宣空自牵怀抱，何处豪吟漫倚楼。
游海珠寺
作者：郭棐
朝代：明

地屼江心寺，天成岭外雄。珠明三宝雾，花送一帆风。吊古情踰剧，凭高眼自空。倚阑一回首，天际日初红。
游西樵山
作者：郭棐
朝代：明

川原缭绕草萋萋，西去天梯路不迷。满径悬萝无犬吠，隔林修竹有鸾栖。泉鸣群玉飞青磴，桥跨双虹度碧溪。振袂忽跻千仞上，暮云遥眺万山低。天开图画出尘氛，并列罗浮更不群。潮势全吞南海月，楼光半入北山云。桄榔树色晴中见，欸乃歌声静裹闻。便欲乘风跨黄鹤，掀髯一问碧霞君。西樵之山插霄汉，七十二峰深翠微。高台花雨飞晴昼，绝顶天风吹客衣。红树枝头双蝶板，绿萝阴下一渔矶。相逢愿结求羊侣，笑向东风歌采薇。
游西樵山·其一
作者：郭棐
朝代：明

川原缭绕草萋萋，西去天梯路不迷。满径悬萝无犬吠，隔林修竹有鸾栖。泉鸣群玉飞青磴，桥跨双虹度碧溪。振袂忽跻千仞上，暮云遥眺万山低。
游西樵山·其三
作者：郭棐
朝代：明

西樵之山插霄汉，七十二峰深翠微。高台花雨飞晴昼，绝顶天风吹客衣。红树枝头双蝶板，绿萝阴下一渔矶。相逢愿结求羊侣，笑向东风歌采薇。
游西樵山·其二
作者：郭棐
朝代：明

天开图画出尘氛，并列罗浮更不群。潮势全吞南海月，楼光半入北山云。桄榔树色晴中见，欸乃歌声静裹闻。便欲乘风跨黄鹤，掀髯一问碧霞君。
湘阴馆中写怀
作者：郭棐
朝代：明

萧萧寒雨洒寒窗，银烛微茫黯不光。客裹家乡劳梦寐，楚中风物助凄凉。诸城夜到多鸣柝，五岭年来有战场。从此镜中添白发，可堪愁思度潇湘。
玉华洞
作者：郭棐
朝代：明
体裁：七言律诗

何处飞来万玉山，枝枝吐出尽琅玕。昙花纷簇诸天近，仙窟携游六月寒。倚柱歌应闻碧落，步虚声自满霓坛。却怜水旱频仍日，瑶草依然傍石阑。
皇极殿早朝
作者：郭棐
朝代：明

金门晴色蔼氤氲，委佩严趋侍紫宸。仗外日移仙阙迥，天边云拥玉华新。瑶花香绽三宫树，御柳青摇六辇尘。最有万年枝上鸟，含声犹忆去年春。
秋入三里点香营伍兼课耕兵
作者：郭棐
朝代：明

川原缭绕指边城，无限搴帷问俗情。绿野黄云盈稼穑，青山晴日照蜚旌。萧萧树色侵幨入，冉冉花芳夹道迎。先向五营精简阅，更从千亩课秋成。
秋夜过林念塘卢起溟小酌
作者：郭棐
朝代：明

梧叶下金飙，红尘飘绮陌。蝉声咽高树，雁影横寥廓。起步临中亭，璧月苍茫白。会有盈尊酒，忆我同心客。客从粤江来，意气俱磊落。乡园思缅邈，对饮聊为乐。揽袂剧谈吐，含杯叙夙昔。娉婷披桂枝，荏苒承露泽。共禁霜气寒，莫遣秋衣薄。所羡际清明，金门新厕籍。鹍鹏双奋翥，顺风永无逆。星纬并昭融，乾坤随阖辟。酩酊君莫辞，浩歌竟良夕。
秋日登浮邱台
作者：郭棐
朝代：明

春暇相随访泬寥，五云楼观郁岧峣。虚堂白昼闻天籁，深洞青林湿露标。海上丹砂何日就，岩前烟树此相招。閒来我欲跨玄鹤，直上仙都度石桥。
秋日自珠江过石门二首
作者：郭棐
朝代：明

十年重觏珠江寺，碧玉楼头接太虚。为问楼居诸学士，龙头高会近何如。望入秋江意尽宽，江头风景足盘桓。偶因送客牵诗兴，一路吟秋过石门。
秋日自珠江过石门二首·其一
作者：郭棐
朝代：明

十年重觏珠江寺，碧玉楼头接太虚。为问楼居诸学士，龙头高会近何如。
秋日自珠江过石门二首·其二
作者：郭棐
朝代：明

望入秋江意尽宽，江头风景足盘桓。偶因送客牵诗兴，一路吟秋过石门。
秋江钓叟
作者：郭棐
朝代：明

枫叶芦花一色秋，萧萧风景胜沧洲。船头白酒香初满，海上青鱼喜渐收。把袂漫裁招隐赋，放歌聊作醉乡游。夜凉月静天如水，长啸真轻万户侯。
答王忠铭太史赠韵
作者：郭棐
朝代：明

金台秋月傍檐明，尊酒劳君子夜倾。卧郡汲生元近戆，登楼王粲有高名。琼花自解怜芳色，玉笛那堪咽别声。此去思君何处所，暮云江树总关情。
自宾州历柳庆诸边堡点阅
作者：郭棐
朝代：明

龙城千队肃貔貅，简练提防正及秋。欲使郊原无猛虎，早从屯戍买耕牛。翩翩鸟道冲岚度，历历菁林揽辔游。多少疮痍凭问讯，使君非是漫夷犹。
菩提坛
作者：郭棐
朝代：明

菩提坛上紫烟横，月色真怜此夜明。清汉风澄祇树影，上方僧定梵钟声。幡缘有相心无象，镜本无尘物有情。一悟碓前筛米意，便应祝发学无生。
落花吟
作者：郭棐
朝代：明

万艳含烟卸晓阴，飞飞零落满园林。三春景尽青华老，十里红飘紫翠深。蝶恨香残多怨拍，莺怜妆淡有悲音。清丝急管欢游地，惆怅翻成憔悴吟。芳树阴连穗苑东，春残那复有殷红。影摇院里三更月，香堕楼前一笛风。杜咏悠悠惟写恨，殷怀咄咄祇书空。可怜九十韶光丽，虚入邯郸客梦中。行吟更上望春台，客思伤春未易裁。捲幔风前花影乱，倚阑江上笛声来。幽香欲佩嗟何及，愁绪如稠闇不开。细数物华零落易，相看那得罢衔杯。
落花吟·其一
作者：郭棐
朝代：明

万艳含烟卸晓阴，飞飞零落满园林。三春景尽青华老，十里红飘紫翠深。蝶恨香残多怨拍，莺怜妆淡有悲音。清丝急管欢游地，惆怅翻成憔悴吟。
落花吟·其三
作者：郭棐
朝代：明

行吟更上望春台，客思伤春未易裁。捲幔风前花影乱，倚阑江上笛声来。幽香欲佩嗟何及，愁绪如稠闇不开。细数物华零落易，相看那得罢衔杯。
落花吟·其二
作者：郭棐
朝代：明

芳树阴连穗苑东，春残那复有殷红。影摇院里三更月，香堕楼前一笛风。杜咏悠悠惟写恨，殷怀咄咄祇书空。可怜九十韶光丽，虚入邯郸客梦中。
访南华宝林谒六祖
作者：郭棐
朝代：明

窣堵巃嵷倚碧霄，四山灵气护仙寮。云边袈影开金刹，天外红光度石桥。客到鸣钟群籁应，僧来说偈五花飘。瓣香一缕心如见，笑对菩提思泬寥。
谒岳武穆庙
作者：郭棐
朝代：明

嵯峨宫殿郁寒云，似拥团花旧战裙。当日何人忧社稷，将军独许扫妖氛。五千铁甲心踰壮，十二金牌事始分。遗恨尚悬湖上月，年年清夜照孤坟。
谒李忠简公祠
作者：郭棐
朝代：明

一代人龙起海东，顿令千载仰高风。祇今南宋遗编在，犹述当年补衮功。白简绣裳明旭日，雁声秋色满晴空。亦知地胜因人杰，同矹江流砥柱中。
谒苏文忠公祠
作者：郭棐
朝代：明

潮涌金山寺，云凝玉局祠。人随天共远，心与日俱驰。庙貌千年在，忠肠九陛知。祇今沧海上，犹诵宝陀诗。
贺蒋钟岳明府奏最
作者：郭棐
朝代：明

五岭衡湘外，三城紫气中。来贤歌湛露，为政擅流风。道以朱丝重，名因绿绮崇。育民先岂弟，敷化协昭融。美兹八桂彦，望重五花骢。桃李盈门秀，甘棠带露浓。淡霏青玉麈，照彻水晶笼。六案无留牍，诸材有素封。年荒多惠政，心苦见良工。绩奏三年最，时和世亦丰。愿言铺懿美，持献紫宸宫。
赖明府召饮于韩台偕区广文观竞渡
作者：郭棐
朝代：明

丹标鼍鼓竞韶华，茂宰开筵傍钓沙。群桨凌风江浴日，中流击楫浪生花。休因锦彩争先渡，须剖藩篱作大家。我欲垂纶珠海去，笑看飞鹜带流霞。
赵太史招游浮邱山和韵尚书
作者：郭棐
朝代：明

早佩琼琚侍汉宫，何来南海侣冥鸿。知从珠浦探奇士，为访丹砂觅稚翁。琅馆人争誇白凤，玉堂曾自对青虹。悬知即拜燕台召，望气天门正郁葱。委佩凌风下五湖，白云珠水兴非孤。行携一鹤随青杖，坐握三花映玉壶。舄度紫烟今亦昔，砂留丹井有还无。重来人识浮邱伯，作赋何辞汉大夫。
赵太史招游浮邱山和韵尚书·其一
作者：郭棐
朝代：明

早佩琼琚侍汉宫，何来南海侣冥鸿。知从珠浦探奇士，为访丹砂觅稚翁。琅馆人争誇白凤，玉堂曾自对青虹。悬知即拜燕台召，望气天门正郁葱。
赵太史招游浮邱山和韵尚书·其二
作者：郭棐
朝代：明

委佩凌风下五湖，白云珠水兴非孤。行携一鹤随青杖，坐握三花映玉壶。舄度紫烟今亦昔，砂留丹井有还无。重来人识浮邱伯，作赋何辞汉大夫。
过小金山怀东坡
作者：郭棐
朝代：明

万簇烟花绕蛎墙，百年庙貌见风霜。仙台迥接丹城月，古树傍临玉井香。想像立朝心磊落，从知弼主志轩昂。感时著论凌晁贾，对景谈诗拉李黄。紫禁丝纶人艳羡，青苗章疏世推扬。独游琼海怀偏壮，追忆金莲事可伤。赋献飓风欣得过，吟同明月幸知姜。百蛮沾化春流远，五岭奇观秋兴长。困里悯穷犹破券，贬中思阙更回肠。投珠黎水时同惜，埋玉兰陵志莫偿。遂有芳声传古迹，因成巍宇照朝阳。砌间荒草吟虫遍，祠上轻云过雁翔。丽壁丹青犹闪铄，擎天松柏自葱苍。忠魂莫莫招难得，哀些悠悠恨未央。地绕金山风浩荡，门窥沧海思汪洋。客怀正尔增惆怅，倚棹长歌赤壁章。
过梅岭
作者：郭棐
朝代：明

岭上松杉接碧空，纷纷木叶下丹枫。越王经略烽尘外，丞相祠堂霄汉中。日落栖乌分古树，天高飞旆溯流风。凭舆几度频来往，犹忆含香侍紫宫。丞相巍祠耸岭丫，老成风度迥无加。立朝忠著千秋鉴，制虏几先一草麻。羯鼓祇闻胡部乐，马嵬方奠曲江沙。万年唐社悲归燕，独有公碑长岁华。
过梅岭·其一
作者：郭棐
朝代：明

岭上松杉接碧空，纷纷木叶下丹枫。越王经略烽尘外，丞相祠堂霄汉中。日落栖乌分古树，天高飞旆溯流风。凭舆几度频来往，犹忆含香侍紫宫。
过梅岭·其二
作者：郭棐
朝代：明

丞相巍祠耸岭丫，老成风度迥无加。立朝忠著千秋鉴，制虏几先一草麻。羯鼓祇闻胡部乐，马嵬方奠曲江沙。万年唐社悲归燕，独有公碑长岁华。
送徐少浦膳部侍母还吴
作者：郭棐
朝代：明

紫鸾衔诏出长杨，驿路秋光映曙霜。三楚风烟摇使节，五云宫阙恋虞裳。逢时共羡青春茂，爱日还欢白发长。我亦有怀归未得，梦随君去度潇湘。
送海刚峰大理祭告南海兼归省
作者：郭棐
朝代：明

北宸分使节，南斗焕星精。礼为怀柔重，恩先海渎清。暂辞螭陛出，言指雁城行。杨柳牵离思，芙蓉引去旌。风云万里意，歧路十年情。粤水今龙跃，朝阳昔凤鸣。馨香神尽格，禋祀典初成。跂尔瞻铜柱，悠然望玉京。且承萱幄喜，矧是锦衣荣。莫久淹乡国，遄来答圣明。
送陈廉访年丈入觐
作者：郭棐
朝代：明

跃马从君三十秋，翩翩粉署见风流。岱华自照襄阳席，海色遥凭缥缈楼。门下群英多鸑鷟，案头瑶草得全牛。暂披贵竹三花树，言采浔江五海榴。直道自甘乌石乐，春风重整太华游。臬才久擅双龙誉，良冶应传一鹗裘。执玉庆成周典礼，枞金宠冠汉诸侯。直怜沈约偏多病，送别临风恋衮旒。
邓山人招同邹令尹黄少参黄令尹张都运郭学宪游六榕寺
作者：郭棐
朝代：明

招携过古寺，览眺惜流阴。佛吐金光色，人多白雪吟。劝酬耽旨酒，操弄藉孤琴。榕树年年绿，祇花不可寻。
郭林宗
作者：郭棐
朝代：明

卓哉郭林宗，涵真自高蹈。角巾植风流，介石屼孤操。献蔬识茅贤，如玉敦徐好。人伦标藻鉴，艺苑树旌葆。党锢方促刺，明哲迥自保。千载仰芳踪，何惭称有道。
采莲曲
作者：郭棐
朝代：明

窈窕谁家女，湖上采莲去。采得鲜莲花，殷勤唱金缕。对花不觉泪沾裳，妾貌如花安可常。秋风纨扇班姬怨，明月苏台西子伤。何如池上锦鸳鸯，朝朝暮暮长双双。
金山谒东坡祠
作者：郭棐
朝代：明

妙高台上拜坡仙，瑞草琪花忆昔年。翰苑文章真北斗，朝台风节正中天。青苗独抗批鳞疏，白发何辞瘴海烟。回首思公倍惆怅，洞箫吹彻五云边。
金山集古
作者：郭棐
朝代：明

千古金山是宝山，空门无锁复无关。山涵水月光明里，地簇楼台岛屿间。黄鹤含芝归古洞，紫云拖影落虚坛。灵观阁上凭阑看，时有天风振佩环。曾上蓬莱宫里行，倚阑无事倍伤情。岩花入暖新凝紫，山色当楼若个青。万古乾坤限南北，几重楼阁自阴晴。诗成一叹无人会，閒向东风倒酒瓶。重重楼阁倚天开，四面惊涛捲雪堆。春事暗随流水去，夕阳又带暮潮来。月明古寺客初到，风静寒塘花正开。独凭阑干意难写，不知身在妙高台。爽气朝来万里清，水天一色玉空明。山从翡翠帘前看，人踏金鳌背上行。塔影晴摇坤轴动，潮声先自海门生。妙高台上登临处，银汉遥应接凤城。
金山集古·其一
作者：郭棐
朝代：明

千古金山是宝山，空门无锁复无关。山涵水月光明里，地簇楼台岛屿间。黄鹤含芝归古洞，紫云拖影落虚坛。灵观阁上凭阑看，时有天风振佩环。
金山集古·其三
作者：郭棐
朝代：明

重重楼阁倚天开，四面惊涛捲雪堆。春事暗随流水去，夕阳又带暮潮来。月明古寺客初到，风静寒塘花正开。独凭阑干意难写，不知身在妙高台。
金山集古·其二
作者：郭棐
朝代：明

曾上蓬莱宫里行，倚阑无事倍伤情。岩花入暖新凝紫，山色当楼若个青。万古乾坤限南北，几重楼阁自阴晴。诗成一叹无人会，閒向东风倒酒瓶。
金山集古·其四
作者：郭棐
朝代：明

爽气朝来万里清，水天一色玉空明。山从翡翠帘前看，人踏金鳌背上行。塔影晴摇坤轴动，潮声先自海门生。妙高台上登临处，银汉遥应接凤城。
金鸡岭
作者：郭棐
朝代：明

曈曈海日出沧浪，喔喔金鸡唱上方。声彻诸天澄万籁，瑞腾上界朗三光。金阙趋跄班俨肃，玉阶摇曳响琳琅。悬知入侍天门上，五色云霞捧玉皇。
锦江图为陈明佐少卿作
作者：郭棐
朝代：明

昔日同游锦江里，锦江水色连天起。谁为作此锦江图，一片生绡映江水。江上之山岷与峨，千峰万峰插苍罗。老君阁上青羊在，丞相祠前翠柏多。忆曾共促篮舆出，浣花溪头弄寒玉。高歌大笑天地空，何知此身在西蜀。支机不识卖卜翁，草堂诗羡少陵工。指点画图何处是，濛濛烟雨动秋风。
阻雪淮上
作者：郭棐
朝代：明

东风梁苑艳春容，惜拂青毡叹不逢。歧路猖狂悲阮籍，角巾寥落笑林宗。空麾剑气寒星斗，未勒勋名上景钟。二十年来成底事，风流应自愧人龙。
陈文峰制军邀游七星岩
作者：郭棐
朝代：明

开府旌旗出郡城，星岩湖水照澄清。停车问俗群生遂，拄笏看山万宝成。岂为吟秋耽胜赏，祇缘倾盖见高情。洞龙山鸟俱翔集，来听辕门鼓吹声。八月风澄笋蕨肥，寿歌声绕翠云衣。谩劳设俎开山洞，许共看花坐石矶。倚柱同瞻天北极，当筵谁献鹤南飞。尽誇宾主齐元恺，共咏崧高祝紫薇。
陈文峰制军邀游七星岩·其一
作者：郭棐
朝代：明

开府旌旗出郡城，星岩湖水照澄清。停车问俗群生遂，拄笏看山万宝成。岂为吟秋耽胜赏，祇缘倾盖见高情。洞龙山鸟俱翔集，来听辕门鼓吹声。
陈文峰制军邀游七星岩·其二
作者：郭棐
朝代：明

八月风澄笋蕨肥，寿歌声绕翠云衣。谩劳设俎开山洞，许共看花坐石矶。倚柱同瞻天北极，当筵谁献鹤南飞。尽誇宾主齐元恺，共咏崧高祝紫薇。
韩祠怀古
作者：郭棐
朝代：明

唐守祠前江水绿，怀贤堂上晚霞红。一封谏草离天阙，万古文章满粤东。树影扶疏栖老鹤，风声迢递送飞鸿。瓣香来拜书台下，胜景依稀似洛中。
飞来寺
作者：郭棐
朝代：明

凝碧湾头清远寺，宛然图画自天开。山从中宿城边起，峡折流泉地底回。碧月净依朱槛转，野猿啼去白云哀。我来游览尘襟豁，石上题诗扫绿苔。寺当南北二禺间，今日重游次第攀。尘净禅房僧入定，月明仙境鹤空还。山光满座云藏寺，峡影奔湍水倒湾。赏兴未穷青未了，数声钟磬隔人寰。梵王楼阁倚天开，不著人间半点埃。一石尚存垂钓处，两山高自庾关来。风生贝叶猿声断，鹤唳空山客梦回。起望粤城何处是，老僧遥指白云堆。合翠全青总见山，飞来寺里独凭阑。满亭花雨含清气，万壑松风响佩环。殿角阴连苍藓暗，竹间棋罢老僧閒。更从绝顶穷幽讨，翘首京华咫尺间。上方楼阁梵王宫，峡迥周遭紫翠中。古寺飞来山色老，妖猿化去世缘空。昙花芳映菩提树，宝鼎香浮柏子风。千载玉环今在否，漫题诗句记行踪。曲曲江流带峡湾，停舟聊尔一跻攀。水浮花片知仙路，风引猿声泣玉环。瘴雾忽开山峡晓，禅扉深锁洞云閒。登临顿觉多清兴，那得渔蓑去不还。百粤山川第几层，重来有约漫追寻。满台花雨飘僧梵，两岸岚光拥翠岑。贝叶捲时猿献玉，老僧禅罢客弹琴。登临欲上和光洞，踏破苍苔发浩吟。峡川风月浩无穷，不与寻常梵刹同。两岸秋光苍翠里，数声猿啸水云中。雨收深洞龙归钵，露滴松梢鹤唳空。到此令人消百虑，恍如身在蕊珠宫。白云堆里暂维舟，仙境登临豁远眸。梵刹静涵江树迥，波涛长撼海门秋。青山危石人稀到，绝壑笼云翠欲浮。独倚曲阑凝望久，菩提风露冷飕飕。绀园佳境倚天开，幻作人间七宝台。四壁好山深似戟，一溪流水碧如苔。烟暝禅林猿自化，香浮施钵鸟飞来。全青庭上尘襟豁，入眼江山亦壮哉。
飞来寺
作者：郭棐
朝代：明

扁舟又度飞来寺，惭见江鸥数往回。览胜沈卿原有赋，留题罗隐是仙才。层崖古树云同绽，绝壁悬流雪作堆。如此山川足行乐，几时高步钓鱼台。名山一眺欲攀萝，宿雨凄迷意若何。风动犀潭金锁冷，云封猿洞紫烟多。旧游有句慵题壁，新思无端且纵歌。回忆美人湘水上，鸣弦谁伴鼓云和。青鬓南来又几秋，跻攀还忆昔同游。丛篁窗外僧閒卧，凝碧湾前水乱流。云树远天双过雁，芙蓉深处一登楼。不堪回首沉香浦，芳草蒹葭思转幽。兰棹依依度碧湍，漫缘紫逻上层峦。清泉飞响雨鸣阁，短杖穿林翠湿冠。金鲤迹随江水没，白猿声断岭云寒。销沉往事休相问，唯有琪花独耐看。
飞来寺·其一
作者：郭棐
朝代：明

凝碧湾头清远寺，宛然图画自天开。山从中宿城边起，峡折流泉地底回。碧月净依朱槛转，野猿啼去白云哀。我来游览尘襟豁，石上题诗扫绿苔。
飞来寺·其一
作者：郭棐
朝代：明

扁舟又度飞来寺，惭见江鸥数往回。览胜沈卿原有赋，留题罗隐是仙才。层崖古树云同绽，绝壁悬流雪作堆。如此山川足行乐，几时高步钓鱼台。
飞来寺·其七
作者：郭棐
朝代：明

百粤山川第几层，重来有约漫追寻。满台花雨飘僧梵，两岸岚光拥翠岑。贝叶捲时猿献玉，老僧禅罢客弹琴。登临欲上和光洞，踏破苍苔发浩吟。
飞来寺·其三
作者：郭棐
朝代：明

梵王楼阁倚天开，不著人间半点埃。一石尚存垂钓处，两山高自庾关来。风生贝叶猿声断，鹤唳空山客梦回。起望粤城何处是，老僧遥指白云堆。
飞来寺·其三
作者：郭棐
朝代：明

青鬓南来又几秋，跻攀还忆昔同游。丛篁窗外僧閒卧，凝碧湾前水乱流。云树远天双过雁，芙蓉深处一登楼。不堪回首沉香浦，芳草蒹葭思转幽。
飞来寺·其九
作者：郭棐
朝代：明

白云堆里暂维舟，仙境登临豁远眸。梵刹静涵江树迥，波涛长撼海门秋。青山危石人稀到，绝壑笼云翠欲浮。独倚曲阑凝望久，菩提风露冷飕飕。
飞来寺·其二
作者：郭棐
朝代：明

名山一眺欲攀萝，宿雨凄迷意若何。风动犀潭金锁冷，云封猿洞紫烟多。旧游有句慵题壁，新思无端且纵歌。回忆美人湘水上，鸣弦谁伴鼓云和。
飞来寺·其二
作者：郭棐
朝代：明

寺当南北二禺间，今日重游次第攀。尘净禅房僧入定，月明仙境鹤空还。山光满座云藏寺，峡影奔湍水倒湾。赏兴未穷青未了，数声钟磬隔人寰。
飞来寺·其五
作者：郭棐
朝代：明

上方楼阁梵王宫，峡迥周遭紫翠中。古寺飞来山色老，妖猿化去世缘空。昙花芳映菩提树，宝鼎香浮柏子风。千载玉环今在否，漫题诗句记行踪。
飞来寺·其八
作者：郭棐
朝代：明

峡川风月浩无穷，不与寻常梵刹同。两岸秋光苍翠里，数声猿啸水云中。雨收深洞龙归钵，露滴松梢鹤唳空。到此令人消百虑，恍如身在蕊珠宫。
飞来寺·其六
作者：郭棐
朝代：明

曲曲江流带峡湾，停舟聊尔一跻攀。水浮花片知仙路，风引猿声泣玉环。瘴雾忽开山峡晓，禅扉深锁洞云閒。登临顿觉多清兴，那得渔蓑去不还。
飞来寺·其十
作者：郭棐
朝代：明

绀园佳境倚天开，幻作人间七宝台。四壁好山深似戟，一溪流水碧如苔。烟暝禅林猿自化，香浮施钵鸟飞来。全青庭上尘襟豁，入眼江山亦壮哉。
飞来寺·其四
作者：郭棐
朝代：明

兰棹依依度碧湍，漫缘紫逻上层峦。清泉飞响雨鸣阁，短杖穿林翠湿冠。金鲤迹随江水没，白猿声断岭云寒。销沉往事休相问，唯有琪花独耐看。
飞来寺·其四
作者：郭棐
朝代：明

合翠全青总见山，飞来寺里独凭阑。满亭花雨含清气，万壑松风响佩环。殿角阴连苍藓暗，竹间棋罢老僧閒。更从绝顶穷幽讨，翘首京华咫尺间。
马鞍冈
作者：郭棐
朝代：明

行空天马迥权奇，遗却雕鞍在翠微。东野御中青海远，穆王行处赤虹飞。巃嵷骥骨俦能匹，蹀躞龙媒世所稀。闻说金台方索骏，追踪还到曲江湄。
魏学宪
作者：郭棐
朝代：明

学宪迥人豪，古心亦古道。振铎来岭方，范模多誉髦。纡绅入胄监，簪笔侍丹昊。风采重一时，菁莪赖深造。豫章富豪英，鹿洞探其奥。高风杳莫攀，璧月秋同皓。
麦讱轩年兄寿八十庭列十二丈夫子赋贺
作者：郭棐
朝代：明

五羊居近列仙都，君握长生不老符。华发三千金鼎就，庭兰十二锦云铺。图开函谷关中景，酒献蓬山碧玉壶。从此百灵廷上算，又增名入阆风图。
人日淮河阻闸
作者：郭槃
朝代：明

淮海严扃若建瓴，春程那得遂扬舲。金花綵胜怜人日，银汉孤槎滞客星。忽漫洪流成地险，重烦使者注河经。当年禹贡传书日，疏凿何人奏汉庭。
六祖法坛
作者：郭槃
朝代：明

宝刹郁嶙峋，停云万象新。何时布金地，重见雨花人。钵小龙堪驭，坛空鸽自驯。法界超尘累，名香结净因。欲识空中趣，宁同物外身。三车何用演，万劫自回轮。磬声云外落，僧语月边论。风幡如可悟，台镜本无尘。
四峰书院
作者：郭槃
朝代：明

危峦巀嶪削芙蓉，真胜相传是四峰。暮雨尽迷玄圃树，春云犹护宝林钟。堂存旧垒飞双燕，岩落灵泉浴九龙。夜半仙人骑鹤过，忽惊环佩响从容。
小姑山
作者：郭槃
朝代：明

小姑凝盼翠娥愁，独自临妆上画楼。初日乍悬金镜晓，暮云长傍宝钗浮。衷情欲诉湘江远，幽恨还随汉水流。一自含颦朝玉辇，至今凝望六龙游。
感秋
作者：郭槃
朝代：明

镇海楼高锁暮烟，清愁兰桂自媗妍。美人漫忆看花地，仙子犹传化石年。千里梯航求翠羽，万金悬市购龙涎。那堪回首空肠断，徙倚山城眺远天。一自烽烟销客魂，况惊多难不堪论。鲸鲵畏是冲波险，鼓角愁兼下濑喧。地涌洪涛翻白昼，天摇寒浪暗黄昏。商声萧瑟怜孤翮，直欲排云叫帝阍。玉露零零报早秋，凉飙初布火星流。南园词赋俱寥落，北海宾从漫去留。爱月每思王粲赋，怀人还上李膺舟。感时蓬鬓嗟迟暮，樽酒论文不自由。
感秋·其一
作者：郭槃
朝代：明

镇海楼高锁暮烟，清愁兰桂自媗妍。美人漫忆看花地，仙子犹传化石年。千里梯航求翠羽，万金悬市购龙涎。那堪回首空肠断，徙倚山城眺远天。
感秋·其三
作者：郭槃
朝代：明

玉露零零报早秋，凉飙初布火星流。南园词赋俱寥落，北海宾从漫去留。爱月每思王粲赋，怀人还上李膺舟。感时蓬鬓嗟迟暮，樽酒论文不自由。
感秋·其二
作者：郭槃
朝代：明

一自烽烟销客魂，况惊多难不堪论。鲸鲵畏是冲波险，鼓角愁兼下濑喧。地涌洪涛翻白昼，天摇寒浪暗黄昏。商声萧瑟怜孤翮，直欲排云叫帝阍。
扬州怀古
作者：郭槃
朝代：明

离宫行乐拥霓旌，谁料当年谶已成。綵仗晓花空结恨，画楼初月独含情。龙归汴水金瓯覆，骏没辽云玉轴倾。惟有垂杨依旧堞，春来犹自转啼莺。
早朝
作者：郭槃
朝代：明

璇枢河影尚稀微，禁篽钟声达曙晖。三极殿前云五色，万年枝上凤双飞。宫花荏苒团华盖，御柳招摇拂翠旗。好向彤墀敷礼乐，太平天子正垂衣。
昭烈庙
作者：郭槃
朝代：明

宸居寥寂翠华空，古树参差宿雾笼。兴汉有心劳汗马，报雠无计失英雄。旄旌东指云同散，阵垒西沉路不通。惟有故宫禾黍在，离离疏影夕阳中。
李卫公祠
作者：郭槃
朝代：明

杖策还能作帝师，从来侠客负天奇。白衣自拥旌轺出，红拂偏教羽骑随。大陆龙飞开茂烈，荒原鸡卜有灵祠。勋名到处人争羡，磊落苍崖起义碑。
浮丘怀赵相国
作者：郭槃
朝代：明

灵峤浮来粤海中，千秋胜概划然通。玉堂忽下登瀛客，琼岛来寻炼药翁。地迥似连三竺近，楼高真觉万缘空。无烦更历须弥顶，坐对沧桑自混蒙。
海珠
作者：郭槃
朝代：明

排浪来孤艇，看花到水滨。射龙谁入梦，蜚鸟自依人。入望青云色，牵情黄木津。惠休情不浅，留我赏冰轮。银海光芒宝镜浮，梵宫深郁起琼楼。神光暖护摩尼室，灵树长生聚窟州。上界苍茫元气合，中流突屼水云浮。冯虚我欲乘风去，直跨金鳌绝顶头。
海珠·其一
作者：郭槃
朝代：明

排浪来孤艇，看花到水滨。射龙谁入梦，蜚鸟自依人。入望青云色，牵情黄木津。惠休情不浅，留我赏冰轮。
海珠·其二
作者：郭槃
朝代：明

银海光芒宝镜浮，梵宫深郁起琼楼。神光暖护摩尼室，灵树长生聚窟州。上界苍茫元气合，中流突屼水云浮。冯虚我欲乘风去，直跨金鳌绝顶头。
游西樵山
作者：郭槃
朝代：明

一望樵湖野水分，奇峰巀嶪绝纤氛。岩光半落仙人石，日影全遮玉女云。四月馀寒生几席，九天空翠散氤氲。乘风便欲凌飞翰，漫向青霄访道君。
登岳阳楼
作者：郭槃
朝代：明

层楼面面水云孤，南纪风烟列画图。铁锁金绳淹岁月，朱扉碧瓦映江湖。词人彩笔分忧乐，羽客灵踪漫有无。十二曲栏堪徙倚，冷然真讶访仙都。澒洞湖光楚水西，开轩四望与云齐。龙宫焯烁珠初吐，橘井苍凉路已迷。云暗九疑春梦远，波连七泽暮烟低。乘风自起飘然思，诧有仙人万仞梯。
登岳阳楼·其一
作者：郭槃
朝代：明

层楼面面水云孤，南纪风烟列画图。铁锁金绳淹岁月，朱扉碧瓦映江湖。词人彩笔分忧乐，羽客灵踪漫有无。十二曲栏堪徙倚，冷然真讶访仙都。
登岳阳楼·其二
作者：郭槃
朝代：明

澒洞湖光楚水西，开轩四望与云齐。龙宫焯烁珠初吐，橘井苍凉路已迷。云暗九疑春梦远，波连七泽暮烟低。乘风自起飘然思，诧有仙人万仞梯。
登白云寺
作者：郭槃
朝代：明

芙蓉千仞倚层空，蹑屐扪萝有路通。十二琼楼连碧落，三千金界散洪濛。天边忽洒仙人露，槛外长吹玉女风。闻说广成丹尚在，便应晞发卧崆峒。
登镇海楼
作者：郭槃
朝代：明

秋风萧爽正登楼，琪草琼花映宝邱。槛外星辰临曲牖，月边雕鹗起清秋。白云山色当空见，黄木湾声抱岸流。东望蓬莱今咫尺，可谁骑鹤过瀛洲。
登飞来十九福地
作者：郭槃
朝代：明

何处飞来鸑鷟峰，层崖嵂崒散芙蓉。烟迷万象开禅室，风落千岩响梵钟。金锁迹荒潭水静，玉环情断洞云重。遥思帝子登高处，犹向丹函觅旧封。
落花
作者：郭槃
朝代：明

一番风雨到妆台，肠断芳菲恨未灰。忽逐暗香随水去，又飘疏蕊入窗来。红铺沼面平如绮，綵谢阶前散作瑰。为惜飞花重结子，赏心寥落罢衔杯。何处笛声惊昼眠，乍听忽尔思凄然。扪空零乱飘红雨，点地轻盈散紫烟。恨入汉宫因罥蝶，愁随湘浦为啼鹃。韶华已尽秾芳歇，指点清明又一年。美人楼上惜韶光，漫自朱颜淡扫妆。隋苑曲终红拂散，石家歌罢绿珠忙。羞他溽雨芳容改，却哂回风舞态狂。檀板柘枝犹未歇，一声羌管在横塘。朝来阴雨更连绵，帘外飞花暗远天。忽向画堂污玉匣，乍来香案覆金钱。飘残片片添闺怨，散谢枝枝撩客怜。开落由来随节候，闭门休咏刺桐篇。
落花·其一
作者：郭槃
朝代：明

一番风雨到妆台，肠断芳菲恨未灰。忽逐暗香随水去，又飘疏蕊入窗来。红铺沼面平如绮，綵谢阶前散作瑰。为惜飞花重结子，赏心寥落罢衔杯。
落花·其三
作者：郭槃
朝代：明

美人楼上惜韶光，漫自朱颜淡扫妆。隋苑曲终红拂散，石家歌罢绿珠忙。羞他溽雨芳容改，却哂回风舞态狂。檀板柘枝犹未歇，一声羌管在横塘。
落花·其二
作者：郭槃
朝代：明

何处笛声惊昼眠，乍听忽尔思凄然。扪空零乱飘红雨，点地轻盈散紫烟。恨入汉宫因罥蝶，愁随湘浦为啼鹃。韶华已尽秾芳歇，指点清明又一年。
落花·其四
作者：郭槃
朝代：明

朝来阴雨更连绵，帘外飞花暗远天。忽向画堂污玉匣，乍来香案覆金钱。飘残片片添闺怨，散谢枝枝撩客怜。开落由来随节候，闭门休咏刺桐篇。
谒岳武穆祠
作者：郭槃
朝代：明

南下当年驻六师，犹闻桂岭耀旌旗。雷驱大泽龙堪走，电扫深岩鬼亦悲。去国一心终恋主，孤忠千古欲吞夷。可怜满目英雄泪，萧飒西风暗自垂。
过梅岭
作者：郭槃
朝代：明

悬萝攀磴出芳林，敬谒人龙再整簪。宝刹飞时山磬落，玉猿啼处岭云深。知多丰度标黄阁，剩有文章照紫岑。自愧年来频仰止，不知经世复何心。
镜宇
作者：郭槃
朝代：明

法宝藏灵府，员光澈上穹。尘埃何处染，色相本来空。普照诸天外，流辉万劫中。欲观无尽理，如在水晶宫。
闻砧
作者：郭槃
朝代：明

露下秋林木叶稀，邻家砧杵韵初飞。三秋塞北悲传檄，十月江南始授衣。敲落夜灯浑不断，梦回孤枕觉犹非。闺中少妇劳相讯，为问征人归未归。
闻笛
作者：郭槃
朝代：明

何处怀人不断肠，笛声哀怨起江乡。落花尽入羌人调，归泪曾沾楚客裳。明月千家砧杵动，关山一曲梦魂长。流年况是催容发，那独潘郎鬓有霜。
闻雁
作者：郭槃
朝代：明

芦花淡白水微茫，又听雍雍旅雁翔。几点乱云迷洛浦，数声和月起潇湘。蹉跎故国家千里，迢递乡音字两行。楚水吴山旧时路，年来何事竟忙忙。
丘谦之自衡山来辱枉新诗并遗万年三株衡山石一片报谢
作者：郭正域
朝代：明
体裁：五言排律

五岳壮游遍，阳春泰雅存。红颜谢冕黼，白眼向琴尊。紫袖朱弦动，清歌玉露繁。雄心付两屐，綵笔问三源。江汉风仍在，岣嵝碣可扪。元夷迷晓梦，宝洞驻征辕。练景飞双鹤，仙岩闻夜猿。不知曾眺咏，何以遂孤骞。江介回仙舫，光风到荜门。三株披石秀，一片动云根。丽藻来相讯，瑶华不足论。有怀操杖履，未暇效盘餐。似接芙蓉面，如闻金简言。忧思惭阮籍，痛饮负平原。意气谁投辖，文章已斲轮。索居吾岂敢，还拟赋高轩。
仙枣行
作者：郭正域
朝代：明
体裁：古风

仙枣千年不肯实，一朝结果大如瓜。何来小吏偷啖之？须臾白日飞紫霞。我闻火枣不可得，无乃秦王海中黄布之旧花？不然安期所遗之故核，朱缯红玉围青纱。又闻王母降汉室，玉门仙枣纷如麻。蕊珠满树皱绛雪，金丸缀叶团丹砂。神仙灵药各有分，我欲剥枣手难拿。亭子高高催飞雨，鳞甍碧瓦摇风沙。至今岩畔多老枣，残根剥落缠枯槎。螬啮古藤支绿蚁，蜂飞暗叶藏青蛇。那知不有神仙至，再看老枝生萌芽。安得累累扑满地，饱食江城百万家。
广寒宫登眺
作者：郭正域
朝代：明
体裁：七言律诗

苑西古殿郁崔嵬，辇路云封昼不开。树老千年能化石，池穿亿劫有残灰。虹桥依旧通牛渚，露瓦分明见凤台。门外琉璃田万顷，我皇时驾六龙来。
庐山五老峰
作者：郭正域
朝代：明
体裁：五言绝句

湖中五老峰，去天不盈尺。涧底白云生，五老头俱白。
法藏寺
作者：郭正域
朝代：明
体裁：五言律诗

古刹城西寺，莲花处处开。金轮平地转，香雨半天来。清话逢元度，论文有辨才。真如非幻境，云水两徘徊。
赠缪仲醇
作者：郭正域
朝代：明

有客神交已十年，论文说道更谈天。江湖避世如吴札，肝胆倾人似鲁连。送汝寸心千里去，怀人尺素隔年传。致声西省同心客，天地风波已晏然。
遣祀景陵
作者：郭正域
朝代：明
体裁：七言律诗

宣皇陵庙天山里，王气青葱锁帝梧。只见丹台馀宝鼎，不闻银海漾金凫。千官露舄朝珠陇，五夜云车降紫都。记得当年巡幸日，道傍驻辇问农夫。
郭比部花园十二首 其一 天均洞
作者：郭正域
朝代：明

洞口少人行，冷然发孤想。清风松上来，此是天籁响。
郭比部花园十二首 其七 天香道
作者：郭正域
朝代：明

满路喷天香，独步金粟岭。试问中书君，何如月中景。
郭比部花园十二首 其三 芙蓉岸
作者：郭正域
朝代：明

燕支明翠黛，两岸是谁家。池水凝如镜，采采芙蓉花。
郭比部花园十二首 其九 桃花洞
作者：郭正域
朝代：明

桃花红似雨，莫是武陵家。洞中白鹿来，口中衔桃花。
郭比部花园十二首 其二 荷花池
作者：郭正域
朝代：明

满地种荷花，红妆照绿水。白鹭不惊人，立在荷花里。
郭比部花园十二首 其五 春色园
作者：郭正域
朝代：明

千花争笑日，百卉斗鸣禽。阳春真可贺，莫惜千黄金。
郭比部花园十二首 其八 翠柏亭
作者：郭正域
朝代：明

翠柏结为亭，清荫笼石儿。独有岁寒人，兀坐餐柏子。
郭比部花园十二首 其六 琅玕亭
作者：郭正域
朝代：明

四面插篱落，个个是琅玕。风来万玉鸣，杂佩声珊珊。
郭比部花园十二首 其十 五老峰
作者：郭正域
朝代：明

何处移来石，堆成五老峰。五老相对语，石丈今成翁。
郭比部花园十二首 其十一 汇清亭
作者：郭正域
朝代：明

高高结亭子，榡榡来松风。小窗日正午，涛声盈耳中。
郭比部花园十二首 其十二 长春堤
作者：郭正域
朝代：明

大堤几百丈，春光聊骋望。老椿几千年，春风满堤上。
郭比部花园十二首 其四 花园
作者：郭正域
朝代：明

江南二三月，大地皆阳春。万花最深处，中有读书人。
郭比部花园十二首·天均洞
作者：郭正域
朝代：明

洞口少人行，冷然发孤想。清风松上来，此是天籁响。满地种荷花，红妆照绿水。白鹭不惊人，立在荷花里。燕支明翠黛，两岸是谁家。池水凝如镜，采采芙蓉花。江南二三月，大地皆阳春。万花最深处，中有读书人。千花争笑日，百卉斗鸣禽。阳春真可贺，莫惜千黄金。四面插篱落，个个是琅玕。风来万玉鸣，杂佩声珊珊。满路喷天香，独步金粟岭。试问中书君，何如月中景。翠柏结为亭，清荫笼石儿。独有岁寒人，兀坐餐柏子。桃花红似雨，莫是武陵家。洞中白鹿来，口中衔桃花。何处移来石，堆成五老峰。五老相对语，石丈今成翁。高高结亭子，榡榡来松风。小窗日正午，涛声盈耳中。大堤几百丈，春光聊骋望。老椿几千年，春风满堤上。
雨中张郡丞李别驾李司理招饮二首·其一
作者：郭正域
朝代：明
体裁：七言律诗

晴川漠漠雨垂垂，雨满江干酒满卮。神女云来行昼夜，大王风起斗雄雌。千家烟火依沙渚，万里帆樯过水湄。信有酒人能画鹤，一尊何日可栖迟。
雨中张郡丞李别驾李司理招饮二首·其二
作者：郭正域
朝代：明
体裁：七言律诗

楼阁层层上苑墙，昔人于此醉为乡。烟横巫峡千山暮，雨过潇湘一水长。依旧晴川云尽白，不知尘世鹤曾黄。从教玉笛频吹彻，只恐神仙亦渺茫。
题木兰寺
作者：郭正域
朝代：明
体裁：七言律诗

丹梯翠殿俯穹苍，万仞千盘接渺茫。山势欲凌碧落近，香烟直与紫霄长。南瞻鄂渚通王气，北顾中原锁帝乡。为忆木兰当日事，眼前谁是铁衣郎。
黄鹤楼
作者：郭正域
朝代：明
体裁：七言律诗

黄鹤高飞去不留，丹梯缥缈锁丹丘。遥连瀛海三千界，似接神仙十二楼。满眼帆樯飞漠漠，一天烟树晚悠悠。却嫌李白少情思，不肯题诗在上头。
乌夜啼·金井梧桐霜叶飞
作者：郭武
朝代：明

金井梧桐霜叶飞，寒乌哑哑中夜啼。兰闺少妇停灯宿，梦见征人塞上归。相思未诉乌惊起，千结柔肠碧窗里。鹍弦羞涩掩瑶琴，线断红珠泪如洗。啼哑哑，声不住。牵辘轳，逐乌去。
乞巧词
作者：郭武
朝代：明

明河拖天玉绳远，新月搯云银甲浅。丁东细漏滴金荷，百子楼前桂花满。三三五五试新妆，鹤扇如霜罗带长。云母屏前齐下拜，绞绡帐底共焚香。焚香争乞天孙巧，穿断蛛丝绣针小。梦里传来是有无，入门巧已知多少。织女牵牛别有情，萤飞鹊度两难凭。芙蓉舞困西风薄，杨柳垂低北斗横。
夜泊湘陵县逢袁公礼戍贵州
作者：郭武
朝代：明

青山如龙渡江去，江上波涛湿烟树。三湘七泽枉帆过，水绿蘋香是何处。清波渺渺愁予心，寒猿故故啼枫林。谁将横笛叫清夜，一曲《武溪》深复深。怜君远戍乌蛮客，把酒灯前话离别。相逢何必旧相知，惆怅回船江月白。
宿澧阳
作者：郭武
朝代：明

摐花风急水茫茫，今夜孤舟宿澧阳。
谁在江城吹画角，五更残月一天霜。
宿澧阳
作者：郭武
朝代：明

蘋花风急水茫茫，今夜孤舟宿澧阳。谁在江城吹画角，五更残月一天霜。
寄刘草窗原博
作者：郭武
朝代：明

空堂独坐叶纷纷，一雁南飞不可闻。野色连天迷远望，高城落日乱寒云。故人眼底无多在，客思秋来又几分。莫怪临风倍惆怅，江乡犹忆白鸥群。
寄句曲山中隐者
作者：郭武
朝代：明

康乐平生爱山水，移家直入烟霞里。一窥尘网便深藏，两以鹤书征不起。头戴皮冠手扶策，苍苍满面风霜色。世人欲见恐难寻，樵客相逢多不识。卖药修琴还到城，暂来倏去谁将迎。伯阳已信皆糟粕，季子何劳问姓名。予亦曾知君隐处，风泉翠滴琅玕树。不待长须更致书，明朝载酒听莺去。
晚渡白马湖
作者：郭武
朝代：明

轻风小寒吹浪花，新柳茸茸啼乳鸦。平湖一望几千顷，远水连天飞落霞。斜阳忽堕澄波底，白鸟犹明山色里。严更何处鼓冬冬，棹歌未断渔灯起。
江上即事二首
作者：郭武
朝代：明

潮回沙岸渐阔，云净山蜂更高。扶杖僧归古寺，抱琴客度危桥。绿水桥边酒店，白鸥沙上渔家。山前山后春雨，江北江南落花。
江上即事二首·其一
作者：郭武
朝代：明

潮回沙岸渐阔，云净山蜂更高。扶杖僧归古寺，抱琴客度危桥。
江上即事二首·其二
作者：郭武
朝代：明

绿水桥边酒店，白鸥沙上渔家。山前山后春雨，江北江南落花。
江南怀古
作者：郭武
朝代：明

隔断中原数百年，囊沙堪笑况投鞭。桓温不合留王猛，安石终能举谢玄。日落暮云斜度鸟，雪消春水远连天。子山空有《江南赋》，北府凄凉最可怜。
秋夜怀句曲山隐者
作者：郭武
朝代：明

清霜木叶空阶满，静夜钟声独坐闻。遥想山中人未宿，自拈香炷礼秋云。
舞困图
作者：郭武
朝代：明

内园羯鼓催春风，回环转佩声丁东。银笼高坰百枝火，满树梧桐明月中。芙蓉舞困霓裳薄，重叠春寒护帘幕。伊州初换锦屏空，十二峰头楚云落。葡萄消渴樱桃小，一骑红尘报春晓。荔枝风味不禁酸，分与窗前雪衣鸟。回首渔阳促战鞍，秋风秋雨满秦关。谁知按尽梨园谱，都是当时《蜀道难》。
闺中曲
作者：郭武
朝代：明

寒衣剪就金刀冷，云母屏空对孤影。心知井底坠银瓶，犹把辘轳牵断绠。
白茫畬白沙公王转火联
作者：郭汝霖
朝代：明
体裁：联

本为穗岭儒宗，想当年理学渊源，雅爱新交怀韵事；永作官溪福主，际此日荣升宝座，还寻旧径喜重游。
题“洞云深处”联
作者：郭汝霖
朝代：明
体裁：联

洞辟一山，桃红夹岸；云屏九迭，李白吟庐。
题光德金山寺联
作者：郭汝霖
朝代：明
体裁：联

金阙钟鸣千户晓；山庵花放四时春。
题分水坳凉亭联
作者：郭汝霖
朝代：明
体裁：联

两邑此分程，蹻蹑云迷，几疑山傍马头，岸险极梯联，帽影鞭丝劳远渡；一椽堪借荫，亭浔日薄，真有沸喧蟹眼，瓯清容茗话，石泉槐火试新煎。
题狐狸坳岗“访胜亭”联
作者：郭汝霖
朝代：明
体裁：联

遗迹溯先人，茅补萝牵，点缀一亭依旧式；沁脾留过客，石泉槐火，评量七碗试新煎。
下牢放棹
作者：郭江
朝代：明
体裁：七言绝句

络滑行行遍绿苔，溪边舟趁老渔回。停桡笑问衣衫湿，我答苍山洞里来。
宿坪塘铺
作者：郭波
朝代：明
体裁：五言绝句

独树邮亭影，千山征路尘。东乡今夜月，偏照未归人。
感秋
作者：郭灌
朝代：明
体裁：古风

秋卉乱红绿，杂然不知名。感此风露移，故亦竞敷荣。亦有幽兰花，中含芳洁情。晏然处明晦，不以臭味矜。奕奕保天和，岂谓殊死生。
送鲁怀杨北上
作者：郭球
朝代：明
体裁：七言绝句

今日何人荐马卿，怀中应赋子虚成。十年与尔同风雨，愁绝阳关第四声。
九日喜家人寄书至秉常相过问慰与之共饮至醉述怀有作斐然成章
作者：郭登
朝代：明

逐客世多违，浮生自堪悼。尘容绝媚妩，褊性复昏髦。读书虽不多，力学苦欲到。矜愚何足计，见善诚所好。多歧诧流俗，诡遇日趋造。臭味异薰莸，方圆如枘凿。徒云习静定，无以胜浮躁。只拟听乎天，安能媚于灶。青蝇止樊棘，听荧遂颠倒。白日生风霾，喧腾困陵暴。危如鬼手夺，险若虎尾蹈。鲸鲛一失水，蛙？竟争噪。同声相倡和，挟势激潢潦。忮嫉尔惟辜，何恃予敢傲。庞恩宏照烛，散地赐休告。去家将万里，病目叹双眊。虽云处困穷，安可变风操。浮生呆而野，内省久矣祷。避地即高隐，杜门恒却扫。村酿夜能赊，园蔬雨堪芼。中卿极恺悌，软语相慰劳。每嗟千里客，时以一簟犒。优游期卒岁，辛苦何足道。犹叨品禄官，未免太仓耗。牟君我知己，旧学穷阃奥。辞锋万人敌，笔阵百川导。妙手补天娲，雄才荡舟奡。过从忘尔汝，彼此相恋嫪。看承非珷玼，爱惜比圭瑁。同官附书至，珍重如训诰。唐虞弃瑕玼，远迩均覆焘。时方梦良弼，国已诛大盗。老魅竟羞死，明灵逾响报。轰霆拉苦朽，强弩穿鲁缟。朋侪悉窜逐，党与方悔懊。贤愚各以类，水湿火就燥。士生当谨修，天定终怙冒。今晨一尊酒，佳节值吹帽。情欣同啖蔗，志适胜爬瘙。主宾争谑浪，僮仆亦欢噪。酣歌时顿足，起舞欲持翿。赐环应有期，归辕便须膏。
九日喜家人寄书至秉常相过问慰与之共饮至醉述怀有作斐然成章
作者：郭登
朝代：明
体裁：古风

逐客世多违，浮生自堪悼。尘容绝媚妩，褊性复昏髦。读书虽不多，力学苦欲到。矜愚何足计，见善诚所好。多歧诧流俗，诡遇日趋造。臭味异薰莸，方圆如枘凿。徒云习静定，无以胜浮躁。只拟听乎天，安能媚于灶。青蝇止樊棘，听荧遂颠倒。白日生风霾，喧腾困陵暴。危如鬼手夺，险若虎尾蹈。鲸鲛一失水，蛙�竟争噪。同声相倡和，挟势激潢潦。忮嫉尔惟辜，何恃予敢傲。庞恩宏照烛，散地赐休告。去家将万里，病目叹双眊。虽云处困穷，安可变风操。浮生呆而野，内省久矣祷。避地即高隐，杜门恒却扫。村酿夜能赊，园蔬雨堪芼。中卿极恺悌，软语相慰劳。每嗟千里客，时以一簟犒。优游期卒岁，辛苦何足道。犹叨品禄官，未免太仓耗。牟君我知己，旧学穷阃奥。辞锋万人敌，笔阵百川导。妙手补天娲，雄才荡舟奡。过从忘尔汝，彼此相恋嫪。看承非珷玼，爱惜比圭瑁。同官附书至，珍重如训诰。唐虞弃瑕玼，远迩均覆焘。时方梦良弼，国已诛大盗。老魅竟羞死，明灵逾响报。轰霆拉苦朽，强弩穿鲁缟。朋侪悉窜逐，党与方悔懊。贤愚各以类，水湿火就燥。士生当谨修，天定终怙冒。今晨一尊酒，佳节值吹帽。情欣同啖蔗，志适胜爬瘙。主宾争谑浪，僮仆亦欢噪。酣歌时顿足，起舞欲持翿。赐环应有期，归辕便须膏。
九日喜家人寄书至秉常相过问慰与之共饮至醉述怀有作斐然成章
作者：郭登
朝代：明

逐客世多违，浮生自堪悼。尘容绝媚妩，褊性复昏髦。读书虽不多，力学苦欲到。矜愚何足计，见善诚所好。多歧诧流俗，诡遇日趋造。臭味异薰莸，方圆如枘凿。徒云习静定，无以胜浮躁。只拟听乎天，安能媚于灶。青蝇止樊棘，听荧遂颠倒。白日生风霾，喧腾困陵暴。危如鬼手夺，险若虎尾蹈。鲸鲛一失水，蛙𧍮竟争噪。同声相倡和，挟势激潢潦。忮嫉尔惟辜，何恃予敢傲。庞恩宏照烛，散地赐休告。去家将万里，病目叹双眊。虽云处困穷，安可变风操。浮生呆而野，内省久矣祷。避地即高隐，杜门恒却扫。村酿夜能赊，园蔬雨堪芼。中卿极恺悌，软语相慰劳。每嗟千里客，时以一簟犒。优游期卒岁，辛苦何足道。犹叨品禄官，未免太仓耗。牟君我知己，旧学穷阃奥。辞锋万人敌，笔阵百川导。妙手补天娲，雄才荡舟奡。过从忘尔汝，彼此相恋嫪。看承非珷玼，爱惜比圭瑁。同官附书至，珍重如训诰。唐虞弃瑕玼，远迩均覆焘。时方梦良弼，国已诛大盗。老魅竟羞死，明灵逾响报。轰霆拉苦朽，强弩穿鲁缟。朋侪悉窜逐，党与方悔懊。贤愚各以类，水湿火就燥。士生当谨修，天定终怙冒。今晨一尊酒，佳节值吹帽。情欣同啖蔗，志适胜爬瘙。主宾争谑浪，僮仆亦欢噪。酣歌时顿足，起舞欲持翿。赐环应有期，归辕便须膏。
保定途中偶成
作者：郭登
朝代：明

白璧何从摘旧瑕，才开罗网向天涯。寒窗儿女灯前泪，客路风霜梦里家。岂有酖人羊叔子，可怜忧国贾长沙。独醒空和骚人咏，满耳斜阳噪晚鸦。
偶成寄彦谧
作者：郭登
朝代：明

三岁春风客未归，边城无事暂幽栖。朱樱映日枝头满，翠荇牵风水面齐。老树藏鸦添嫩叶，旧巢归燕补新泥。闲来渐有渔樵兴，更欲移居向瀼西。
入缅取贼早发金沙江
作者：郭登
朝代：明

征帆如箭鼓声齐，舟渡金沙更向西。石栈夜添蛮雨滑，晓江晴压瘴云低。水边乌鬼迎人起，竹里青猿望客啼。又隔滇阳几千里，桐华榕叶晚凄凄。
军回
作者：郭登
朝代：明

两行旌旆引鸣笳，万骑宵严不敢哗。隔岸水声冲石响，罩山云脚受风斜。孤村月落时闻犬，古塞春残不见华。归骑莫嫌征路滑，凉风吹雨洒尘沙。
出关
作者：郭登
朝代：明
体裁：古风

山为城，河为口，百二秦关当北斗。罴虎当中万夫守，半夜空持符在手。天回杓，月离柳。一星缠绕飞不透，影落寒光死灰久。唉其鸡，哺其狗，爪牙同心金不朽。狗功成，鸡乱吼。秦关开，齐客走。
又过赵州
作者：郭登
朝代：明

芳草茸茸已满坡，山城春半又经过。轻寒帘外燕来少，细雨庭前花谢多。壮志每思探虎穴，惊心犹想涉鲸波。征衣暂解风霜色，闲对斜阳和凯歌。
又过镇南州
作者：郭登
朝代：明

万里狼烟去复回，征衫风露黯黄埃。一年寒食梨花近，二月春晴燕子来。绿水亭前罗带绕，碧山窗外画屏开。经过每爱弦歌宰，骥足终非百里才。
双陆
作者：郭登
朝代：明

一笑承恩便赐绯，论他当局却全非。平生学得檀公术，打马沿边走似飞。
口号寄泾州守李宏
作者：郭登
朝代：明

渡了黄河又黑河，春风秋月五年过。泾阳太守如相问，更比来时白发多。
和许太常道中家园成趣轩韵
作者：郭登
朝代：明

君家三径几时开，千个长松绕屋栽。把钓每从溪上去，题诗还傍竹间来。梦阑石枕月相对，花落柴关风自推。有约频过寻贺老，莫教空棹酒船回。
哀征人
作者：郭登
朝代：明

天连离水鸣呜咽，战马无声宝刀折。冤鬼惨酸啼夜月，青燐荧荧明又灭。照见征夫战时血。
土牛
作者：郭登
朝代：明

刻木团泥作祸胎，驱牵不动蠢形骸。须臾齑粉渠休恨，教汝偷寒送暖来。
塔顶
作者：郭登
朝代：明

塔顶新晴独自登，画栏高倚十三层。不知眼界高多少，地上行人似冻蝇。
天秤
作者：郭登
朝代：明

体物何曾有重轻，相君因尔号阿衡。谁多谁少皆公论，才有些儿便不平。
孟撒军中新春
作者：郭登
朝代：明

远赞元戎扫麓川，异乡今日又新年。青阳令转东风里，黄道春回北斗边。扰扰兵戈犹选将，珊珊环佩想朝天。愿摅忠赤勤功业，散作甘霖洗瘴烟。
客中春晚
作者：郭登
朝代：明

远塞书难寄，空庭花自开。旧巢双燕子，今岁又归来。
寓滇阳寄京中友人
作者：郭登
朝代：明

霜重梧桐叶渐飞，浅黄欺绿上荷衣。鲈肥江上秋将晚，酒熟山中客未归。乡梦夜长鸡唱早，故人书远雁来稀。黄花两负东篱约，空对西风赋《式微》。
岳侍讲自谪所取回京
作者：郭登
朝代：明

早登黄阁赞经纶，欲报君恩敢爱身。青海四年羁旅客，白头双泪倚门亲。鸣珰又喜趋仙仗，补衮还思用旧臣。谩道归来心便了，天涯多少未归人。
恨他
作者：郭登
朝代：明

口似砂糖膝似绵，喣喣惟是乞人怜。恨他不得长生术，只在人间过百年。
早发洱海
作者：郭登
朝代：明

长风摇影动旌旗，双引鸣笳马上吹。官吏望尘迎使节，壶觞随路候王师。五营霜雪陈兵甲，千里雷霆震鼓鼙。笑倚肩舆挥白羽，誓将威武定边夷。
春日游山偶成
作者：郭登
朝代：明

林下扶藤杖，溪边整葛巾。春风莫相妒，不是折花人。
普安道中
作者：郭登
朝代：明

竹暗藤荒路欲迷，一重山度一重溪。枯槎偃蹇如人立，蛮语侏*𠌯似鸟啼。花底雨晴飞蛱蝶，水边冬暖见虹霓。只应风味堪题处，三寸黄柑压树低。
普安道中
作者：郭登
朝代：明
体裁：七言律诗

竹暗藤荒路欲迷，一重山度一重溪。枯槎偃蹇如人立，蛮语侏■似鸟啼。花底雨晴飞蛱蝶，水边冬暖见虹霓。只应风味堪题处，三寸黄柑压树低。
暮春登大同西北城楼同仰寺丞瞻潘御史洪赋
作者：郭登
朝代：明

满地花飞春已阑，溪风山雨更生寒。浮云蔽日终难散，腐柱擎天恐未安。西北兵戈犹扰攘，东南民庶半凋残。先朝遗老惭无补，独对西风把泪弹。
枭
作者：郭登
朝代：明

南山万古雪，六月地上冰峥嵘。况当严冬气尤洌，万物僵立不识死与生。阳乌戢其羽，颜色惨淡无光晶。朝朝畏寒不敢出，欲挽海水添长更。毡裘蒙茸缩如猬，风沙断尽行人行。老乌平时最饶舌，攒毛缩颈饥无声。鸱鸮独何形？无乃金铁铸使成。白日在何处，每到夜黑来飞鸣。有时呼啸声愈厉，召号怪鬼征邪精。凤凰冻欲死，志意无由平。枭凶不可治，怒瘿空彭脝。南村孀妇贫且苦，夫死未葬儿东征。伏雌五雏初解壳，偎寒就暖声咿嘤。土房穿漏窗户破，枭竟突入鸡啼惊。雏死脑尽裂，雌僝不能争。孀时睡甑甑，欲起视夜无油灯。乞邻把火照昏黑，枭止未去势欲相欺陵。口吻尚流血，两目光睖䁬。孀发竖股栗，返走扑地魂飞腾。有夫攘臂挟弓矢，弗斩此枭何以征。入门无所见，但闻狐鸣鬼啸寒气飒纻如凝冰。孀悲呼天涕垂膺，卵此恶物当谁憎。戟手诟社公，愧汝威棱棱。虽云土木偶，想亦钦名称。人皆祀汝作土主，安然坐视反不如枭能。社公颜忸怩，渥若朝霞烝。据案呼吏兵："卑官亦灵承。庙食于此方，乃被妇诟吾奚胜。便须封皂囊，骑云款天庭。叩阶沥血天其矜，不以枭磔死，吾道何由弘。"天门九重高且邃，守以夜叉威赑屃。抠衣趋跄肃鸣佩，以手奉扃心颤悸。大阍倚枨方假寐，瞠目视之诃且詈："汝官何曹直虫臂，清都森严可轻易！"社公前致辞，大阍已知意："鼎铛尚有耳，投鼠须忌器。枭为天骄子，美恶各以类。羽中岂无灵与瑞，不及枭姿工妩媚。乘昏伺暗察幽隐，附耳连眉方倚比。汝不知忌讳，胡不胶唇结舌，亦足以自异彼喙。若呀非汝利！"社公顿头前："此言得无愆。天道本至公，如何有憎怜？苟不较曲直，何由辨媸妍？以彼丑恶形，乃窃造化权。常闻上古时，宰物无颇偏。祸淫与福善，今岂不其然？地行苍生何啻千万亿，烦冤疾痛孰不号旻天。混沌苟未凿，何用呼吸百里昼夜东西旋。"大阍笑绝倒，以掌拍其肩："小儒强解事，未悟磨兜坚。汝胡不闻天地同一物，不过一十二万九千六百年。气机消长岂常好，清淳浇浊各各随时迁。天人不同道，此理可忘言。"语既复叹悔，叮咛极密勿妄宣。社公涕涟如，頫首但长吁。载拜谢不敏，揽辔回其车。锡銮风冷冷，坠地不须臾。亟往告彼孀，夜降桑林巫。枭虽不胜诛，谁敢讦其辜？朋侪相构煽，势与天为徒。母脑尚忍啄，何有于朱朱。素飧抱深愧，予亦思乘桴。嗟尔门单户弱形羁孤，从今慎勿与枭敌，但须夜夜牢护鸡巢雏。
梅子
作者：郭登
朝代：明

馋心才说齿生津，风味虽严恐未醇。莫倚调羹全待汝，世间还有皱眉人。
梅花铺
作者：郭登
朝代：明

绿树冬深不怕霜，怪来风上说南方。人经蛮寨愁蛇蛊，客聚盘江趁虎场。翠黛插云山似戟，潢流蒸气水如汤。王师到处沾恩泽，甘雨随车洗瘴乡。
棋
作者：郭登
朝代：明

怕死贪生错认真，运筹多少费精神。看来总是争闲气，笑杀傍观袖手人。
楸子树
作者：郭登
朝代：明
体裁：古风

窗前新栽楸子树，去岁移自东君家。根深土冻重莫致，挽以两犍载一车。方经旬日即蓓蕾，秋深结子如丹砂。人言此特余气耳，来岁未必能芬葩。我初闻之稍惊怪，重以土俗相传夸。今年春风已撩乱，千株万卉皆萌芽。南山青翠远可见，独有此树犹枯杈。我征前言苦不乐，行怜坐惜恒咨嗟。连朝病困闭门卧，梦寐犹忆花如何。今晨勿药强起坐，眊焉两瞳如隔纱。推窗一见笑绝倒，葱葱满树开成霞。冰绡素锦谁剪刻，小红轻翠相交加。日光照耀春欲醉，翩翩蜂蝶争纷拿。宾朋来观绕百匝，共疑造化理则那。花枝烂熳色更好，诐辞轻易可信耶？岂非阳春有深意，怜我老惫来天涯。浮生过半身计拙，有足不及蚿怜蛇。故教相伴慰岑寂，岂敢与物争豪奢。六年羁鳏入僧定，但未落发披袈裟。青裙小鬟别来久，泪眼垢腻首不珈。已闻桂蠹化蝴蝶，忍听鹦鹉呼琵琶。花虽可爱不忍折，无人插向两髻丫。钩帘静坐独清赏，天明起看到日斜。知音未遇寡欢趣，有酒不饮惟烹茶。前年官司催入贡，六千里路岂不遐。移根天苑比琼树，有用未必过桑麻。物生遭遇即珍贵，便应压尽诸般花。我惭不如花命好，谪官五载辞京华。住迥边城气萧索，旦暮戚戚闻胡笳。自怜浅薄不足忌，群儿何以喙竞呀。方圆凿枘苦难入，冠非豸角强触斜。古人明哲有深戒，省愆痛欲掩户楇。穷荒虽觉双眼净，聒耳厌德公私蛙。再歌南风终不竞，天骄吹唇鲁妇髽。羌胡杂遝近边鄙，意态诡异声嚣哗。阴霾接旬不成泽，啀啀恒欲噬我豭。麒麟狮子远将至，尔曹慎勿相邀遮。驲骑东来蹙山倒，黄口学语声咿哑。群公罗■但垂手，践踏不啻虫与虾。人逃马死金满箧，一掷何足挂齿牙。我虽无位百忧集，终夜感叹心如瘥。廿年踪迹半天下，把镜自照两鬓髿。老怀食蔗如食蜡，岂但无味仍饶查。行路难行古如此，道多豺狼水鳄鲨。纷纷儿女竞声利，左蛮右触方争蜗。金鸡何日解羁去，一竿归钓吴江槎。箕山颍水迹长往，渔蓑樵檐肩相差。闲看得意鼠如虎，怕说病聪蚁间犘。黄鸡紫蟹且慰意，背痒正得麻姑爬。羞将口腹累州里，未能不食如匏瓜。犹胜夷齐待薇蕨，园收芋栗兼梨楂。老农追随种禾黍，偶耕林下时烧畬。心淳语直意真率，肝胆相照无疵瘕。瑶台璇室岂不好，嗫嚅较此犹争些。囊中黄金尚余几，壶干酒尽还当赊。颓然一醉玉山倒，世间万事皆由他。
楸子树
作者：郭登
朝代：明

窗前新栽楸子树，去岁移自东君家。根深土冻重莫致，挽以两犍载一车。方经旬日即蓓蕾，秋深结子如丹砂。人言此特余气耳，来岁未必能芬葩。我初闻之稍惊怪，重以土俗相传夸。今年春风已撩乱，千株万卉皆萌芽。南山青翠远可见，独有此树犹枯杈。我征前言苦不乐，行怜坐惜恒咨嗟。连朝病困闭门卧，梦寐犹忆花如何。今晨勿药强起坐，眊焉两瞳如隔纱。推窗一见笑绝倒，葱葱满树开成霞。冰绡素锦谁剪刻，小红轻翠相交加。日光照耀春欲醉，翩翩蜂蝶争纷拿。宾朋来观绕百匝，共疑造化理则那。花枝烂熳色更好，诐辞轻易可信耶？岂非阳春有深意，怜我老惫来天涯。浮生过半身计拙，有足不及蚿怜蛇。故教相伴慰岑寂，岂敢与物争豪奢。六年羁鳏入僧定，但未落发披袈裟。青裙小鬟别来久，泪眼垢腻首不珈。已闻桂蠹化蝴蝶，忍听鹦鹉呼琵琶。花虽可爱不忍折，无人插向两髻丫。钩帘静坐独清赏，天明起看到日斜。知音未遇寡欢趣，有酒不饮惟烹茶。前年官司催入贡，六千里路岂不遐。移根天苑比琼树，有用未必过桑麻。物生遭遇即珍贵，便应压尽诸般花。我惭不如花命好，谪官五载辞京华。住迥边城气萧索，旦暮戚戚闻胡笳。自怜浅薄不足忌，群儿何以喙竞呀。方圆凿枘苦难入，冠非豸角强触斜。古人明哲有深戒，省愆痛欲掩户楇。穷荒虽觉双眼净，聒耳厌德公私蛙。再歌南风终不竞，天骄吹唇鲁妇髽。羌胡杂遝近边鄙，意态诡异声嚣哗。阴霾接旬不成泽，啀啀恒欲噬我豭。麒麟狮子远将至，尔曹慎勿相邀遮。驲骑东来蹙山倒，黄口学语声咿哑。群公罗𮉧但垂手，践踏不啻虫与虾。人逃马死金满箧，一掷何足挂齿牙。我虽无位百忧集，终夜感叹心如瘥。廿年踪迹半天下，把镜自照两鬓髿。老怀食蔗如食蜡，岂但无味仍饶查。行路难行古如此，道多豺狼水鳄鲨。纷纷儿女竞声利，左蛮右触方争蜗。金鸡何日解羁去，一竿归钓吴江槎。箕山颍水迹长往，渔蓑樵檐肩相差。闲看得意鼠如虎，怕说病聪蚁间犘。黄鸡紫蟹且慰意，背痒正得麻姑爬。羞将口腹累州里，未能不食如匏瓜。犹胜夷齐待薇蕨，园收芋栗兼梨楂。老农追随种禾黍，偶耕林下时烧畬。心淳语直意真率，肝胆相照无疵瘕。瑶台璇室岂不好，嗫嚅较此犹争些。囊中黄金尚余几，壶干酒尽还当赊。颓然一醉玉山倒，世间万事皆由他。
永昌书事寄京中诸友
作者：郭登
朝代：明

略说南方试静听，侏*𠌯风俗尽堪惊。花间蛩语春风暖，树上蛙鸣夜雨晴。孤岭忽从天外出，瘴云时向水边生。妖姬妆罢迎人笑，古帽长衫画不成。
永昌书事寄京中诸友
作者：郭登
朝代：明
体裁：七言律诗

略说南方试静听，侏■风俗尽堪惊。花间蛩语春风暖，树上蛙鸣夜雨晴。孤岭忽从天外出，瘴云时向水边生。妖姬妆罢迎人笑，古帽长衫画不成。
汤婆
作者：郭登
朝代：明

老去徐娘尚可娱，温柔乡里锦模糊。春来渐觉君心改，欲厂沙厨娉竹奴。
涂中偶成
作者：郭登
朝代：明

说着滇阳似上天，危桥孤岭万千千。高低石路偏嫌雨，远近林峦半是烟。野树向冬多不落，居民经瘴少能全。频年有梦曾过此，今日南来不偶然。
渡江
作者：郭登
朝代：明

北客南归感壮怀，吴歌幽怨橹声哀。秋深杨柳经霜落，江净芙蓉向晚开。沙鸟乱啼山月上，棹郎清啸水风来。故园佳丽何年别，老去浑无作赋才。
游太华寺和素轩沐公春日韵
作者：郭登
朝代：明

鹭渚鸥波接远天，落花飞絮满平川。春归客梦偏惊雨，寒食僧家不禁烟。涧底泉声消永日，阶前草色换流年。何由近向东林住，常得寻师水石边。
湳牙山
作者：郭登
朝代：明

险障南来独湳牙，天分夷獠与中华。万盘山绕一丝路，百丈峰开千叶花。毒雾障烟相映霭，鸟声人语共咿呀。停骖每劳征南士，莫听啼猿苦忆家。
澧州道中遇雨
作者：郭登
朝代：明

苦阴三月黯晴晖，道远心忙思欲飞。山鸟莫啼泥滑滑，瘴烟才起雨霏霏。夜长古驿闻鸡早，日落荒林见客稀。困倚肩舆厌沾湿，幸无尘土上征衣。
瓶笙
作者：郭登
朝代：明

大杓才添小器盈，啾啾唧唧似吹笙。儿童侧耳山翁笑，一任教他水火争。
甘州即事
作者：郭登
朝代：明

黑河如带向西来，河上边城自汉开。山近四时常见雪，地寒终岁不闻雷。牦牛互市番氓出，宛马临关汉使回。东望玉京将万里，云霄何处是蓬莱。
砚
作者：郭登
朝代：明

形模粗野已堪羞，况复驽顽滑似油。常笑石乡才不逮，有何功业便封侯。
破扇
作者：郭登
朝代：明

月中谁画乘鸾女，紫竹银丝挟素罗。未到秋来先破碎，从前应是受风多。
神灵
作者：郭登
朝代：明

乞福禳灾许几千，分明报应不曾偏。神灵应是嫌铜臭，只问人间要纸钱。
竹轩为阮公振赋
作者：郭登
朝代：明

清啸寥寥久不闻，更开三径避嚣氛。白头自拟存高节，青眼相看独此君。当户碧云晴袅袅，隔帘苍雪昼纷纷。如今林下闲人少，每坐无言到日曛。
笔
作者：郭登
朝代：明

绾蚓涂鸦不自嫌，却将毫末强楸挦。中书老矣真无用，犹向人前要出尖。
筝
作者：郭登
朝代：明

谢傅勋劳未可轻，从容谈笑却秦兵。君王何事生疑阻，惭愧桓伊为抚筝。
经旧战场
作者：郭登
朝代：明

一夜西风卷汉旌，连营兵甲散如星。孤臣独抱终天痛，诸将难逃误国刑。自恨中原无猛士，谁知高庙有神灵。黄河白骨斜阳里，衰草连天战血腥。
自公安至云南辰沅道中谒山王祠
作者：郭登
朝代：明

山王庙在山深处，鸦乌乱啼乌桕树。神威狰狞怖杀人，朱吻长牙眉倒竖。红绡抹头袍袖结，手挪黄蛇啖其舌。短碑不题神姓名，芜词漫书唐岁月。阴风飒飒吹灵旗，夜闻甲马空中嘶。老巫开门马无迹，但见孤鸣鬼啸鸺禋啼。山前居民种禾黍，岁岁求晴复求雨。神灵不灵谁得知，老巫分明作神语。往来行人多再拜，炉中无香畏神怪。唱歌打鼓烧纸钱，苍鹅白羊朝暮赛。还把残余抛野草，神意欢欣乌亦饱。老巫叮咛客无虑，万水千山放心去。
自缅甸回感怀寄沭征南
作者：郭登
朝代：明

毒雾昏昏水拍天，孤帆风雨瘴江边。鲸波去日浑如梦，虎穴归来始自怜。终夜眼穿看斗柄，几人身已试蛟涎。滇阳万里浑惊讶，又隔滇阳路五千。
自腾冲归三月十五日夜至金齿
作者：郭登
朝代：明

乡思今春晚，到边花又飞。岭云冲马散，山月照人归。远戍寒吹角，孤城夜掩扉。功名是何物，犹未解征衣。
自饮
作者：郭登
朝代：明

我貌不逾人，幸自心不丑。清晨对明镜，白发惊老朽。知音苦难遇，时事不挂口。朝盘堆苜蓿，且饮杯中酒。倾阳忽西下，不谓沉酣久。山童笑相语，一醉须一斗。边城曲米贵，未审翁知否。不惜典衣沽，但问谁家有。
至高邮逢邢勉仁
作者：郭登
朝代：明

客中相见倍相亲，白酒黄鸡莫笑贫。君住淮南我淮北，如何不是故乡人？
舟至高邮风气尚暖
作者：郭登
朝代：明

北地风高水欲冰，南方秋晚尚余蒸。渔家香饭闻炊芡，溪女纤歌识采菱。鹭渚橹摇归梦客，柳汀舟渡夕阳僧。故乡多少莼鲈兴，三十年来愧未能。
萤
作者：郭登
朝代：明

腐朽如何不自量，化形飞起便悠扬。脐间只有些儿火，月下星前少放光。
蜂
作者：郭登
朝代：明

花花华华竞采花，蜜房收课作生涯。知他有甚经纶处，也向潮时报两衙。
蝇
作者：郭登
朝代：明

眇形才脱粪中胎，鼓翅摇头可恶哉。苦不自量何种类，玉阶金殿也飞来。
蠹鱼
作者：郭登
朝代：明

琐琐如何也赋形，虽无鳞鬣有鱼名。元来全不知文意，干向书中度一生。
西屯女
作者：郭登
朝代：明

西屯女儿年十八，六幅红裙脚不袜。面上脂铅随手抹，白合山丹满头插。见客含羞娇不语，走入柴门掩门处。隔墙却问官何来，阿爷便归官且住。解鞍系马堂前树，我向厨中泡茶去。
西巡出境寒甚时五月廿七也
作者：郭登
朝代：明

一带关河向北流，黄云衰草不胜秋。征人更有思乡梦，羌笛休吹《出塞》愁。严整甲兵陈虎旅，静听金鼓拥貂裘。临风却忆江南客，纨扇轻纱笑倚楼。
谒洞庭君庙
作者：郭登
朝代：明

停舟一拜洞庭君，古庙荒凉对夕曛。鸟迹下庭书作字，蜗涎侵壁篆成文。江通巴峡风涛壮，山过宁陵楚蜀分。箫鼓不来鸦阵散，满阶黄叶自纷纷。
赋素轩沭公家牡丹一首和杨彦谧韵
作者：郭登
朝代：明

浅红深碧画难分，左紫姚黄未足云。五色应将灵药染，三生曾用妙香熏。枝头直讶妆成锦，梦里还疑化作云。不与群芳竞开落，任教蜂蝶自纷纷。
赠才师用素轩沐公韵
作者：郭登
朝代：明

蒲团草席任流年，坐断三生石上缘。空果空花非有相，闲风闲月本无禅。山瓶水冷龙藏雨，石鼎茶香鹤避烟。闻说声尘悉清净，不将双耳听鸣泉。
过回中谒王母宫
作者：郭登
朝代：明

水光山色晃帘栊，玉殿高居阿母宫。青鸟未归空夜月，碧桃初绽又春风。泠瀼不救相如渴，狡侩犹思曼倩工。便欲寻仙还自笑，茂陵衰草夕阳中。
过安南卫
作者：郭登
朝代：明

绝顶见孤城，征骖向晓行。鸟啼多异响，花发不知名。石涧闲云碓，山田趁火耕。愁闻耆老说，三月未曾晴。
过西樵贾氏隐居
作者：郭登
朝代：明

何处觅幽栖，西樵更向西。梨花千树雪，茅屋数声鸡。涧水穿林入，春云压雨低。仙源知近远，应使世人迷。
送人回京
作者：郭登
朝代：明

秦山秋色陇山云，为客那堪复送君。八月胡天寒气早，数声羌笛雪纷纷。
送人回京
作者：郭登
朝代：明

迎得君来复送君，樱桃花发又经春。谁知万里南征客，却向滇阳作主人。
送季方归感事有作石生怒季方欲杀之愤云必置汝于天尽处死而后已石氏伏诛季方乃得释老魅有知含羞地下矣
作者：郭登
朝代：明

转日回天势可窥，旧游今昔事皆非。只应樗里偏多智，每叹林宗最见几。金谷秋深荒草合，玉关春早远人归。五湖烟水孤舟稳，吟倚蓬窗送落晖。
送岳季方还京
作者：郭登
朝代：明

登高楼，望明月，明月秋来几圆缺？多情只照绮罗筵，莫照天涯远行客。天涯行客离家久，见月思乡搔白首。年年尝是送行人，折尽边城路傍柳。东望秦川一雁飞，可怜同住不同归。身留塞北空弹铗，梦绕江南未拂衣。君归复喜登台阁，风裁棱棱尚如昨。但令四海歌升平，我在甘州贫亦乐。甘州城西黑水流，甘州城北胡云愁。玉关人老貂裘敝，苦忆平生马少游。
送潘御史克容释累赴京
作者：郭登
朝代：明

才难不其然，此叹自千古。淳风散已久，至道卑若土。纷纷事机巧，泛泛播簧鼓。虚名竞相尚，实践反遭侮。鬋剔起病驹，栀膏诧鞭贾。剖肤藏鱼目，聒耳闻瓦釜。怅然思古人，太息心独抚。世亦有真儒，如何卒难睹。绣衣刚直士，颜色少媚妩。一朝弃道边，薄言逢彼怒。咎生本无妄，市岂真有虎。平生金石坚，化作青蝇聚。巍巍尧舜主，烨烨贤良辅。玉烛洽群黎，天戈戬骄虏。微瑕悉湔洗，片善必收取。吹嘘布阳春，浩荡除罪罟。君才素通变，岂肯作迂腐。方承宣室诏，未是东门祖。霜空荐雕鹗，画省耀簪组。大看作梁栋，小亦试遗补。行行懋道义，与世无舛忤。藻德如啖甘，食蘖不厌苦。出莫由斜径，斜径生险阻。渴莫饮盗泉，盗泉多呕吐。功名垂竹帛，富贵何足数。作诗备忠告，送我克容甫。
送牟秉常往甘州
作者：郭登
朝代：明

谁折梅花寄陇头，夕阳低处是甘州。秦关蜀道还家梦，白草黄云出塞愁。江上秋生张翰棹，月中人倚仲宣楼。壮怀且赋从军乐，定远曾封万里侯。
金凤
作者：郭登
朝代：明

凤德可怜衰已久，梧桐枯槁竹槎？。自从云黯苍梧野，化作人间小草花。
金凤
作者：郭登
朝代：明
体裁：七言绝句

凤德可怜衰已久，梧桐枯槁竹槎�。自从云黯苍梧野，化作人间小草花。
题蒋廷晖小景
作者：郭登
朝代：明

我家南山中，柴门别经久。不知今春来，新添几株柳。清江闲钓竹，鸥鹭还来否？对此忽相思，长歌独搔首。
飞蝗
作者：郭登
朝代：明

飞蝗蔽空日无色，野老田中泪垂血。牵衣顿足捕不能，大叶全空小枝折。去年拖欠鬻男女，今岁科征向谁说。官曹醉卧闻不闻，叹息回头望京阙。
骐骥
作者：郭登
朝代：明

万里龙沙百战归，轻尘不动四蹄飞。可怜汗血常消瘦，不及驽骀似瓠肥。
梁山雪歌
作者：郭登庸
朝代：明
体裁：古风

梁山雪，春霏雱。下有居人兮驱牛羊，止知武，不知唐。梁山雪，留㟏□。下有居人兮收宿莽，不知唐，止知武。梁山雪兮丘上圮，有客经此憾未已，东望昭陵兮三十里。
题寓园松径
作者：郭符申
朝代：明
体裁：五言律诗

长风何处起，清响落层湍。忽听晴空雨，翻飞午院寒。苍鳞移汉殿，铁干老秦官。即此开三径，徘徊尽日看。
出扬子桥喜见江南山色
作者：郭第
朝代：明

小艇淮南道，经过无限情。可怜扬子渡，不见海潮生。水断瓜州驿，江连北固城。涨沙三十里，树杪乱山横。
咏井底花影赠李太常
作者：郭第
朝代：明

素绠夜不垂，寒波晓含洁。娇英被银床，葳蕤弄澄澈。对月还对镜，堪赏那堪折。细读太常诗，泠然莹冰雪。
喜吴翁升见寻遂移就松下榻
作者：郭第
朝代：明

独有高松下，偏宜日暮时。野烟空翠合，丝雨半帘垂。下榻元无住，逢君似有期。不因成胜赏，何以慰遐思。
宿象山下刘权家简澜上人
作者：郭第
朝代：明

我宿象山下，薜门潮一湾。为寻焦隐君，太山今又还。田家恐漂麦，扰扰趋林闲。白发一老翁，倚树遥相扳。把臂一问之，颇觉开心颜。呼儿摘韭花，携筐弄潺湲。粉蝶不妨雨，乱飞绕双鬟。土壁积檐溜，苔藓成斑斑。浊酒无劝酬，满饮歌南山。心将平等观，身已离尘寰。忽怀古祠下，老僧应闭关。明日渡江去，慈云相对间。
画眉
作者：郭第
朝代：明
体裁：七言绝句

鸟声节拍递相催，借向空江送酒杯。宛转娇音人已醉，不须龙女唱歌来。
立秋日忆陈从训将至燕都
作者：郭第
朝代：明

黄鸟忽飞过，窅然思故人。不知千里外，若个酒杯频。客路燕山晓，河桥御水滨。焦山凝望处，梧叶下秋旻。
钱塘雨泊
作者：郭第
朝代：明

一片迎潮雨，钱塘泊岸逢。烟明六和塔，云暗两高峰。茶熟篷窗火，香残野寺钟。湖头旧游路，湿翠想高松。
儗郭弘农游仙诗
作者：郭绍仪
朝代：明
体裁：古风

弱龄寡尘累，燕想出殊廷。手剪碧桐叶，好写鸟迹经。束发理冠剑，叹息劳我形。每思凌景风，驾彼朱鹤翎。玉妃名婉罗，翡翠列云屏。赠我刻竹杖，饮我琼绿醽。养生不爱道，毋乃非仙灵。
同官李匡山成宝慈以疏劾辅臣被谪感而有作
作者：郭绍仪
朝代：明
体裁：古风

朝莫盼武陵花，夕莫饮乌程酒。武陵花谢乱人心，乌程酒败伤人口。李公骨鲠天下奇，壮志屹立山勿移。此时朝廷重钩党，皂囊霜简无迟疑。成公凛凛气雄发，夜漏沉沉整袍笏。漳江学士孤凤鸣，惨澹苌弘碧流血。成公裂眦那肯平，苦谏危辞三伏阙。二公名义垂不朽，二公既去儒林丑。武陵花，乌程酒，花残酒歇终何有。君不见柳外东风动江树，轻薄纷纷飞作絮。莫遣乌啼白下门，予亦飘然拂衣去。
游仙诗
作者：郭绍仪
朝代：明
体裁：古风

少室垂三花，盈盈秀菌阁。我躯一卷石，偃蹇卧溪壑。轻阴敛素秋，虚篁散紫箨。自得枕中秘，始知尘外乐。容成采玉芝，抱朴炼五药。矫首鸿天长，此志欣有托。
题黄鹤楼
作者：郭绍仪
朝代：明
体裁：联

五年前叹楚江一炬，岂期鹤去楼空，觅金丹几锄荒草；千载后愿仙枣长青，从此风和日丽，听玉笛重谱梅花。
题黄鹤楼
作者：郭绍仪
朝代：明
体裁：联

画槛倚丹霄。将古战今争，新愁旧恨，都付白云卷去；高楼迎丽日。听江声笛韵，秧鼓菱歌，尽随黄鹤归来。
题画
作者：郭翊
朝代：明
体裁：七言绝句

流落人间四十年，并无人识是神仙。天涯地角无多地，只借洪崖一夜眠。
书声斋
作者：郭翼
朝代：明
体裁：古风

幽人一室开风露，坐想瀛洲玉为署。把书夜诵秋满空，徘徊花影蟾蜍树。莲叶艇子风泠泠，太乙下照藜火青。笙簧万耳洗不醒，漻哉太音谁得听。
云泉生歌
作者：郭翼
朝代：明
体裁：古风

云泉生，气如云，其心玉堂冰，汪汪万顷澄不清。云将龙变化，水与芙蓉青。华岳天风动飞鹗，朝阳哕哕孤鸾鸣。云泉生，其家亦贫无一钱，躬耕何用南阳田。诸侯不荐士，朝廷不求贤，读书试吏东海边。君不见汉留侯，掉舌曾为帝者师。张镐穷谷一叟耳，丈夫际会各有时。骐骥一日千里驰，未遇伯乐犹鸣悲。荆山之璧亘光彩，世无卞和谁识之。君于富贵端可期，施之政事无不宜。浮云漠漠抗高节，君之心兮江水知。捧檄自甘升斗禄，城里青山照书屋。回首西风瓜戍秋，把酒青天送黄鹄。黄鹄兮高飞，啄琅玕兮饮瑶池。再飞直上昆仑栖，鸡鹜蛲龙岂与尺鴳同籓篱。云泉生，锦袍仙人尔之祖，步武金銮动人主。采石江头秋月高，燄燄文章照千古。功名事业在壮年，安得与子同飞骞。甚矣吾衰也久矣，山中早晚结松屋。迟子归来兮，月明烂醉歌云泉。
五禽言
作者：郭翼
朝代：明

布谷布谷催布谷，去年官军粮不足。里正输粮车辘辘，六月长枷在牢狱。今年谷种未入泥，布谷早催须早啼。芦戛戛，芦戛戛，沙场尽樵伐。樵人指秃山，无枝蘖，嗟嗟，凤凰无处栖，鹪鹩何处巢一枝。锻磨锻磨，麦熟农夫饿。家家无麦还租课，年年湿麦五斗租，一石晒乾量不过。磨子不锻灶不烧，门前谁呼婆饼焦？秦吉了，秦吉了，人言汝是能言鸟。嘲啁觜舌长，卖弄言语巧。野人张罗在林杪，富贵一落樊中羁，不如两翅盘天嬉。快活快活不快活，茫茫海洋阔。白日鎗刀来检刮，风火轰天满街杀。道傍死尸鸦啄腥，汝虽快活何忍鸣。
五禽言·其一
作者：郭翼
朝代：明
体裁：古风

布谷布谷催布谷，去年官军粮不足。里正输粮车辘辘，六月长枷在牢狱。今年谷种未入泥，布谷早催须早啼。
五禽言·其三
作者：郭翼
朝代：明
体裁：古风

锻磨锻磨，麦熟农夫饿。家家无麦还租课，年年湿麦五斗租，一石晒乾量不过。磨子不锻灶不烧，门前谁呼婆饼焦？
五禽言·其二
作者：郭翼
朝代：明
体裁：古风

芦戛戛，芦戛戛，沙场尽樵伐。樵人指秃山，无枝蘖，嗟嗟，凤凰无处栖，鹪鹩何处巢一枝。
五禽言·其五
作者：郭翼
朝代：明
体裁：古风

快活快活不快活，茫茫海洋阔。白日鎗刀来检刮，风火轰天满街杀。道傍死尸鸦啄腥，汝虽快活何忍鸣。
五禽言·其四
作者：郭翼
朝代：明
体裁：古风

秦吉了，秦吉了，人言汝是能言鸟。嘲啁觜舌长，卖弄言语巧。野人张罗在林杪，富贵一落樊中羁，不如两翅盘天嬉。
再题
作者：郭翼
朝代：明
体裁：七言律诗

玉山草堂趣绝殊，风烟白日路萦纡。寄诗未答高常侍，簇马或迎严大夫。花径埽晴当晚雪，桤林移雨接春湖。主人结搆知幽寂，还约看山傍酒壶。
凤凰石
作者：郭翼
朝代：明
体裁：古风

天星坠为凤，叠浪耀灵景。独立白玉冈，如在赤霄顶。䃔■丹穴开，傍薄翠螭并。浑浑玉在璞，庚庚金出矿。宁支织女机，孰作补天饼。屃屃若负力，拥肿或病瘿。蜀图雄八陈，周象重九鼎。鲸骇昆明池，莲表泰华井。来仪欲巢阁，览德久延颈。架海功莫神，沈郢恐未醒。山花杂五色，祥云覆千顷。金鹊徒为滞，雨燕漫飞影。铁厓铁作心，吐句何奇警。寄语山中人，诗法当造请。
凤台曲
作者：郭翼
朝代：明
体裁：古风

闻道嬴家女，吹箫入紫云。如何凤台上，不栖祖龙君。
南湖有怀
作者：郭翼
朝代：明
体裁：七言律诗

玉山之诗尚清省，草堂缃帙动星光。儿郎个个荀文若，宾客人人马季良。月里吹笙眠复阁，花间移艇过渔庄。酒酣侧近江头别，独坐南湖意不忘。
南湖有怀
作者：郭翼
朝代：明

玉山之诗尚清省，草堂缃帙动星光。
儿郎个个荀文若，宾客人人马季良。
月里吹箫眠复阁，花间移艇过渔庄。
酒酣侧近江头别，独坐南湖意不忘。
合溪别业和顾玉山韵
作者：郭翼
朝代：明
体裁：五言律诗

鸡犬秦人宅，迢迢隔战氛。桃花浮钓艇，草阁散鸥群。碧树重溪合，斜阳远笛闻。吟诗云半席，遥想与谁分？
同敬常泛娄江
作者：郭翼
朝代：明
体裁：七言律诗

春江一番游春艇，澹沲青山东复东。杨柳孤村寒食雨，流莺百啭落花风。卷题宫锦驼泥紫，杯泛仙桃枸杞红。铁龙后夜来同听，拟借琴高赤鲤公。
和东禅悦堂遣兴韵
作者：郭翼
朝代：明
体裁：五言律诗

读经香满室，燕坐自朝曛。鸟啄生台饭，龙吞洗钵云。心花幽处现，天籁静中闻。汩汩红尘海，虚空念不分。
和李长吉马诗·其二
作者：郭翼
朝代：明
体裁：五言绝句

肉礧锦缠鬃，流云汗似红。太平无战伐，骖驔走沙蓬。
和李长吉马诗·其二十
作者：郭翼
朝代：明
体裁：五言绝句

莫言淹宅栈，也会蹋麒麟。逐电疑无影，如龙自有神。
和李长吉马诗·其二十一
作者：郭翼
朝代：明
体裁：五言绝句

煌煌金络脑，袅袅紫游缰。看花不畏晚，相逐过横塘。
和李长吉马诗·其二十二
作者：郭翼
朝代：明
体裁：五言绝句

秦皇七匹马，追风个个轻。不闻东海北，采药上蓬瀛。
和李长吉马诗·其五
作者：郭翼
朝代：明
体裁：五言绝句

龙印留宫字，霜花剥暗毛。长鸣愁顾影，秖忆九方皋。
和李长吉马诗·其八
作者：郭翼
朝代：明
体裁：五言绝句

出河冰在鬣，昂首动惊飙。伯乐不再活，谁复扼金镳。
和李长吉马诗·其六
作者：郭翼
朝代：明
体裁：五言绝句

霞口镂衢鞍，霜蹄削玉寒。晓看经逻些，暮已蓦楼兰。
和李长吉马诗·其十
作者：郭翼
朝代：明
体裁：五言绝句

天子飞黄马，牵来赐近臣。玉阶新雨过，风滚落花尘。
和李长吉马诗·其十一
作者：郭翼
朝代：明
体裁：五言绝句

内厩玉花骢，班班喷肉騣。奚官新浴罢，沙苑踏春风。
和李长吉马诗·其十七
作者：郭翼
朝代：明
体裁：五言绝句

踣铁超云影，拳毛散玉花。相将驰凤苑，宁复困盐车。
和李长吉马诗·其十九
作者：郭翼
朝代：明
体裁：五言绝句

赤骠何神骏，应怜识者希。贤才生并世，腾踏看追飞。
和李长吉马诗·其十五
作者：郭翼
朝代：明
体裁：五言绝句

騋牝三千匹，云屯十二闲。六飞当御驾，喜色见龙颜。
和李长吉马诗·其十八
作者：郭翼
朝代：明
体裁：五言绝句

玄宗爱舞马，锦色看如云。离宫三十六，乐动半天闻。
和李长吉马诗·其十六
作者：郭翼
朝代：明
体裁：五言绝句

雾涨苍龙鬣，风鸣紫玉珂。骏群空冀北，天象动荥河。
和李长吉马诗·其十四
作者：郭翼
朝代：明
体裁：五言绝句

大奴司虎苑，骠骑牧龙廷。不拟歌秦铁，重看赋鲁駉。
和李长吉马诗·其四
作者：郭翼
朝代：明
体裁：五言绝句

绣霞横虎脊，珠汗抺龙章。落日青葱岭，霜高草色黄。
和李长吉马诗十二首
作者：郭翼
朝代：明

騄骥连钱动，金鞍镂玉羁。无人寻穆满，借与阆风骑。肉礧锦缠综，流云汗似红。太平无战伐，骖驔走沙蓬。龙性非凡质，腾波出紫云。檀溪飞过日，应识汉将军。龙印留官字，霜花剥暗毛。长鸣愁过影，祇忆九方皋。霞口缕衢寒，霜蹄削玉寒。晓看经逻些，暮已蓦楼兰。瘦骨如山立，临流饮渴虹。谁怜中道弃，苜蓿老秋风。神骏如无匹，骁腾绝域来。流沙一丈雪，夜拂白龙堆。天子飞黄马，牵来赐近臣。玉阶新雨过，风衮落花尘。内厩玉花骢，斑斑喷肉騣。奚官新浴罢，沙苑踏春风。佛郎通上国，万里进龙媒。晓日开阊阖，虹光射玉台。天马谁能驭，和鸾驾紫微。年年清暑去，霹雳逐龙飞。骥子大宛种，房星夜降精。汉家求不得，兵压贰师城。
和李长吉马诗十二首·其一
作者：郭翼
朝代：明
体裁：五言绝句

騄骥连钱动，金鞍镂玉羁。无人寻穆满，借与阆风骑。
和李长吉马诗十二首·其七
作者：郭翼
朝代：明

神骏如无匹，骁腾绝域来。流沙一丈雪，夜拂白龙堆。
和李长吉马诗十二首·其三
作者：郭翼
朝代：明
体裁：五言绝句

龙性非凡质，腾波出紫云。檀溪飞过日，应识汉将军。
和李长吉马诗十二首·其九
作者：郭翼
朝代：明

内厩玉花骢，斑斑喷肉騣。奚官新浴罢，沙苑踏春风。
和李长吉马诗十二首·其二
作者：郭翼
朝代：明

肉礧锦缠综，流云汗似红。太平无战伐，骖驔走沙蓬。
和李长吉马诗十二首·其五
作者：郭翼
朝代：明

霞口缕衢寒，霜蹄削玉寒。晓看经逻些，暮已蓦楼兰。
和李长吉马诗十二首·其八
作者：郭翼
朝代：明

天子飞黄马，牵来赐近臣。玉阶新雨过，风衮落花尘。
和李长吉马诗十二首·其六
作者：郭翼
朝代：明
体裁：五言绝句

瘦骨如山立，临流饮渴虹。谁怜中道弃，苜蓿老秋风。
和李长吉马诗十二首·其十
作者：郭翼
朝代：明
体裁：五言绝句

佛郎通上国，万里进龙媒。晓日开阊阖，虹光射玉台。
和李长吉马诗十二首·其十一
作者：郭翼
朝代：明
体裁：五言绝句

天马谁能驭，和鸾驾紫微。年年清暑去，霹雳逐龙飞。
和李长吉马诗十二首·其十二
作者：郭翼
朝代：明
体裁：五言绝句

骥子大宛种，房星夜降精。汉家求不得，兵压贰师城。
和李长吉马诗十二首其四
作者：郭翼
朝代：明
体裁：五言绝句

龙印留官字，霜花剥暗毛。长鸣愁过影，祇忆九方皋。
和李长吉马诗（五首）
作者：郭翼
朝代：明
体裁：五言绝句

神骏知无匹，骁腾绝域来。流沙一丈雪，夜拂白龙堆。
和读李五峰集
作者：郭翼
朝代：明
体裁：七言律诗

先生住娄八十日，金石遗音手自题。人物风流拟江左，文章典雅重淮西。凤来山郭时称瑞，鲸破沧溟势欲齐。著作新闻徵士诏，天光久待照青藜。
和铁厓西湖竹枝词二首·其一
作者：郭翼
朝代：明
体裁：词

采莲湖上一双舟，白縠风生易觉秋。浅浅溪流齐鹤膝，青青荷叶过人头。
和顾子达见寄
作者：郭翼
朝代：明
体裁：七言律诗

江上去年来避寇，无家归路转凄迷。桃花柳絮当三月，瘴雨蛮烟似五溪。直见荒台麋鹿走，可怜无树凤凰栖。读书支子桥边宅，瓦砾伤心暗蒺藜。
和顾子达见寄
作者：郭翼
朝代：明

江上去年来避寇，无家归路转凄迷。桃花柳絮当三月，瘴雨蛮烟似五溪。直见荒台麋鹿走，可怜无树凤凰栖。读书支子桥边宅，瓦砾伤心暗蒺藜。君住同丘似同谷，閒身应是笑官忙。梅花有兴吟东阁，萱草无忧树北堂。谩省观鱼庄叟乐，谁怜歌凤接舆狂。相看马困盐车日，何处悲鸣觅九方。
和顾子达见寄二首其二
作者：郭翼
朝代：明
体裁：七言律诗

君住同丘似同谷，閒身应是笑官忙。梅花有兴吟东阁，萱草无忧树北堂。谩省观鱼庄叟乐，谁怜歌凤接舆狂。相看马困盐车日，何处悲鸣觅九方。
城南草堂与顾仲瑛夜话
作者：郭翼
朝代：明
体裁：七言律诗

花发草堂风雨春，青灯剪韭话情亲。乱离隔世今何夕，生死论交更几人。城郭是非华表鹤，蓬莱清浅海中尘。三千宾客冯驩在，莫怪伤歌舞剑频。
夜夜曲
作者：郭翼
朝代：明

蕙花空帐不生春，香壁泥红堕网尘。
微步姗姗灯影里，金屏夜降李夫人。
夜夜曲
作者：郭翼
朝代：明
体裁：七言绝句

蕙花空帐不生春，香壁泥红堕网尘。微步珊珊灯影里，金屏夜降李夫人。
夜起来
作者：郭翼
朝代：明
体裁：五言绝句

秋生临水殿，月过望仙台。歌吹无聊赖，愁吟夜起来。
天台行送友人
作者：郭翼
朝代：明
体裁：古风

吾闻天台山，一万八千丈。赤霞壁立百雉城，阊阖天开势摩荡。琼台双阙云几重，群山俯伏华顶雄。灵仙玄圣所窟宅，紫气彷佛飞游龙。沧溟直下但如沼，青烟东望蓬莱小。火珠光动金银宫，日月跳丸几昏晓。丹厓气散如飞霜，草木冬夏涵天香。羽人霄盖拥旌节，雨衣云带双翱翔。石桥缥缈那可度，凭雷蹑云天所怒。不知方广今有无，如何绝却人间路。有客有客多好奇，方舟明日过灵溪。青山之谷事幽讨，手援芝草歌我诗。
天马
作者：郭翼
朝代：明
体裁：七言律诗

四年远涉流沙道，筋骨权奇旧肉騣。晓秣龙堆寒蹙雪，晚经月窟怒追风。汉文千里知曾却，曹霸丹青貌不同。拂拭金鞍被来好，幸陪天厩玉花骢。
天马二首
作者：郭翼
朝代：明

佛郎献马真龙种，六尺之高脩倍之。图画当今属周朗，歌诗传昔敕奚斯。空闻市骨千金直，不羡穷荒八骏驰。有客新来闻此事，与君何惜滞明时。四年远涉流沙道，筋骨权奇旧肉騣。晓秣龙堆寒蹙雪，晚经月窟怒追风。汉文千里知曾却，曹霸丹青貌不同。拂拭金鞍被来好，幸陪天厩玉花骢。
天马二首·其一
作者：郭翼
朝代：明
体裁：七言律诗

佛郎献马真龙种，六尺之高脩倍之。图画当今属周朗，歌诗传昔敕奚斯。空闻市骨千金直，不羡穷荒八骏驰。有客新来闻此事，与君何惜滞明时。
奉同袁子英简呈杨廉夫先生
作者：郭翼
朝代：明
体裁：七言律诗

杨子十年官不调，如此永州文力何？洞庭铁笛龙吹得，天上琼书鹤寄多。车子看花将一两，雪儿行酒艳双歌。时时对客鼓弦索，绣领单衫月色罗。
宴吕敬夫水阁
作者：郭翼
朝代：明
体裁：七言律诗

暮春三月之佳日，画里看花小阁杯。一双皓鹤巡池走，百叶绯桃映绶开。卷幔不知云乱入，题诗应怪雨相催。武陵何处能忘世，莫遣閒人取次来。
寄于彦成兼柬玉山
作者：郭翼
朝代：明
体裁：七言律诗

匡庐道士三尺强，手援北斗酌桂浆。露气朝开玛瑙瓮，丹光夜落芙蓉床。崆峒仙人广成子，鉴湖狂客贺知章。主人种梅已成屋，忆尔看云眠草堂。
寄双径主者
作者：郭翼
朝代：明
体裁：五言律诗

问信维摩诘，山中一锡归。遥瞻双径月，长照五铢衣。宝树交珠网，香云护碧扉。虎溪溪上路，来往且忘机。
寄衣曲
作者：郭翼
朝代：明
体裁：古风

蚕岁既已毕，莺时俄复换。早制边上衣，秋来愁绪乱。
寄郯九成怀铁崖且闻有挟璚花赴倪云林之约就柬
作者：郭翼
朝代：明
体裁：七言律诗

府中从事近将书，只道清狂事事无。雪艇不来邀陆倩，云林直去看倪迂。醉时自舞铁如意，愁里休歌玉唾壶。扬子草堂频有约，速来满眼为君酤。
寄陆良贵
作者：郭翼
朝代：明
体裁：七言律诗

堂馆绿阴皆面水，图书乌几喜无尘。棕榈交叶绕遮井，菡萏倾花故向人。世事从渠宁分拙，交游于尔觉情亲。澧兰沅芷秋风里，明日南云别更新。
寄青龙瞿惠夫博士
作者：郭翼
朝代：明
体裁：七言律诗

醉眠亭上追游日，为惜高情对物华。草港斗飞花鸭雨，竹沙深映白鹇罝。丛丛山影侵云直，一一人家落路斜。近报风流多著作，门生若个是侯芭。
寄马敬常
作者：郭翼
朝代：明
体裁：七言律诗

奈尔相如好赋何，老怀犹得慰蹉跎。五侯冠盖殊皆贵，百世文章自不磨。沙漠黄云龙去远，江湖秋水雁飞多。旌旄海上重开府，还拟扁舟雪夜过。
寒林
作者：郭翼
朝代：明
体裁：五言律诗

雪落黄泥坂，江空采石矶。老龙寒卧蛰，栖鹊夜惊飞。笙籁无时息，渔樵落日稀。明年春色里，还此看林霏。
小姑谣
作者：郭翼
朝代：明

小姑年可十五馀，幼小只依兄嫂居。爹娘爱惜不肯嫁，婀娜一朵红芙蕖。大嫂含笑向小姑，小姑今年当嫁夫。嫁夫须嫁田家儿，莫贪满屋金与珠。不见东家楼上女，去年嫁作军中妇。良人战没招魂归，日日灵前哭如雨。今年再嫁花娉婷，车马满街相送迎。宁为守义泉下鬼，如何失节须臾生。田家种田虽苦辛，百年贫贱可终身。荆钗布裙灰土面，小姑归来好相见。
岁尽寄瞿慧夫
作者：郭翼
朝代：明
体裁：七言律诗

瞿子作官无暇日，南园腊尽未还家。禁春微雪青青草，照眼疏枝细细花。五两即看飞落日，屠苏应待酌流霞。诗成无使能将意，凫雁寒云满白沙。
巴城秋暮
作者：郭翼
朝代：明
体裁：七言律诗

巴城湖头日欲曛，巴王殿下水如云。渔船归去打双桨，鸥鸟翻回飞一群。野旷天开秋历历，霜清木落雨纷纷。杜陵飘泊谁知己，搔首风尘正忆君。
弃妾言
作者：郭翼
朝代：明
体裁：五言绝句

弃妾不足惜，顾顾怀君深。奉妾合欢带，系君明日心。
征妇怨
作者：郭翼
朝代：明
体裁：五言绝句

君久戍远碛，妾愁在空帏。不得如青草，随春上君衣。
怀张心田
作者：郭翼
朝代：明
体裁：七言绝句

若人清事也无涯，客去谈诗到日斜。爱画龙眠好头赤，凌霄不埽落来花。
怀铁崖先生
作者：郭翼
朝代：明
体裁：七言律诗

杨子十年官不调，湖山不负谪仙才。洞庭铁笛龙吹出，后土琼花鹤寄来。车子看花将一辆，雪儿劝酒拗莲台。时时对客理弦索，月色罗衫小样裁。
拜石坛
作者：郭翼
朝代：明
体裁：古风

伟兹秀石奇而雄，亿千万年寿作朋。何年天公召雷公，下驱六丁凿混沌，巨斧落手惊飞龙。初疑帝遣神鳌首戴海上之青峰，又疑星蕊堕地变化为芙蓉，神物之神固有冯。一朝当变迁，霹雳千丈崩。左股臂折卧棘蓬，虎头颠绝如南宫。作坛置之众不惊，如在培塿视华嵩。题识况重仇池翁，仇池雪浪空玲珑。丹丘白野拜下风，嗟哉天地生物功。一成一毁无终穷，人之显晦靡不同。吾尝视天唯梦梦，贵贱寿夭初无定。幽人采薇穷谷中，石也幸尔千载逢。能令人拜坛再登洛阳丘墟牛李死，甲乙零落平泉空。沟中之断爨下桐，荆山玉气吐长虹。贺尔遭也天所蒙，贺尔遭也天所蒙。
拟杜陵秋兴八首
作者：郭翼
朝代：明

露下大江江雁横，穷秋摇落唤愁生。波涛百里风连海，砧杵千家月满城。佩剑冲冲龙匣动，巢笙夜夜凤台清。还同使者将秋色，一到银河且濯缨。东过秦皇渡海矼，波声云影落漎漎。君平漫识支机石，帝子应愁鼓瑟窗。凤穴朝阳鸣好树，槎头秋水钓空江。坐来清漏荒城断，愁绝飞蓬老鬓双。海门八月雨清霜，可怪残雷未肯藏。虹蜺断江将雨映，鴐鹅背日与风翔。罗含自老黄花宅，裴度重来绿野堂。衰暮闭门怀故旧，岂因吹笛满山阳。巍巍北斗夜阑干，盛世无忧行路难。转粟帆樯辽海阔，舞阶干羽䝤夷安。黄河正道流应复，白月空江卧独看。愿借双飞珠树鹤，清游一接凤池翰。滦水秋风晓夜催，上京宫殿护蓬莱。扶桑日近龙波涌，阊阖天高象驾回。綵仗齐迎千骑发，翠旗遥接五云来。扬雄漫有河东赋，流落何人一荐才。江上青山接甬东，离离禾黍馆娃宫。芙蓉旧苑长洲里，麋鹿荒台落照中。银海雁飞沉夜月，金茎露冷濯秋空。可怜萧瑟江关暮，词客哀吟思不穷。金陵佳丽帝王州，今古登临送客愁。玉树云连鳷鹊观，青山日落凤凰丘。荒城并与烟芜没，故国空馀汉水流。渺渺江湖频入梦，萧萧天地不胜秋。落日江南发棹歌，楚王宫庙郁嵯峨。雨经巫峡朝云湿，木落洞庭秋水多。璧月银河空复在，玉箫金管奈愁何。只今文藻悲迁客，何处波涛吊汨罗。
拟杜陵秋兴八首·其一
作者：郭翼
朝代：明
体裁：七言律诗

露下大江江雁横，穷秋摇落唤愁生。波涛百里风连海，砧杵千家月满城。佩剑冲冲龙匣动，巢笙夜夜凤台清。还同使者将秋色，一到银河且濯缨。
拟杜陵秋兴八首其七
作者：郭翼
朝代：明
体裁：七言律诗

金陵佳丽帝王州，今古登临送客愁。玉树云连鳷鹊观，青山日落凤凰丘。荒城并与烟芜没，故国空馀汉水流。渺渺江湖频入梦，萧萧天地不胜秋。
拟杜陵秋兴八首其三
作者：郭翼
朝代：明
体裁：七言律诗

海门八月雨清霜，可怪残雷未肯藏。虹蜺断江将雨映，鴐鹅背日与风翔。罗含自老黄花宅，裴度重来绿野堂。衰暮闭门怀故旧，岂因吹笛满山阳。
拟杜陵秋兴八首其二
作者：郭翼
朝代：明
体裁：七言律诗

东过秦皇渡海矼，波声云影落漎漎。君平漫识支机石，帝子应愁鼓瑟窗。凤穴朝阳鸣好树，槎头秋水钓空江。坐来清漏荒城断，愁绝飞蓬老鬓双。
拟杜陵秋兴八首其五
作者：郭翼
朝代：明
体裁：七言律诗

滦水秋风晓夜催，上京宫殿护蓬莱。扶桑日近龙波涌，阊阖天高象驾回。綵仗齐迎千骑发，翠旗遥接五云来。扬雄漫有河东赋，流落何人一荐才。
拟杜陵秋兴八首其八
作者：郭翼
朝代：明
体裁：七言律诗

落日江南发棹歌，楚王宫庙郁嵯峨。雨经巫峡朝云湿，木落洞庭秋水多。璧月银河空复在，玉箫金管奈愁何。只今文藻悲迁客，何处波涛吊汨罗。
拟杜陵秋兴八首其六
作者：郭翼
朝代：明
体裁：七言律诗

江上青山接甬东，离离禾黍馆娃宫。芙蓉旧苑长洲里，麋鹿荒台落照中。银海雁飞沉夜月，金茎露冷濯秋空。可怜萧瑟江关暮，词客哀吟思不穷。
拟杜陵秋兴八首其四
作者：郭翼
朝代：明
体裁：七言律诗

巍巍北斗夜阑干，盛世无忧行路难。转粟帆樯辽海阔，舞阶干羽䝤夷安。黄河正道流应复，白月空江卧独看。愿借双飞珠树鹤，清游一接凤池翰。
放生池
作者：郭翼
朝代：明
体裁：七言律诗

放生池馆信奇哉，面面芙蓉夹坐开。户外香烟浮翡翠，殿头云气接蓬莱。曾闻子晋吹笙过，或遇安期送枣来。羽客步虚明月夜，佩环锵玉下层台。
新雁
作者：郭翼
朝代：明
体裁：五言律诗

江上闻秋雁，秋风第一声。几行云接塞，昨夜月临城。万里惊烽火，群飞忆弟兄。关山书未寄，愁感异乡情。
无题和袁子英四首
作者：郭翼
朝代：明

云中锦队卫旌幢，帝子乘舟思满江。不惜凤弦閒宝瑟，却教龙女护瑶窗。泪花筠竹坡千顷，愁雨苍梧玉一双。万古湘南遗庙在，至今清怨未能降。琼宫花发满神皋，花下吹笙紫绣袍。不学凤台秦弄玉，也歌乐府郑樱桃。珊瑚旧梦留春枕，椒桂新香暖夜醪。辘辘羊车过别院，仰看星斗觉心劳。绕帐犀珠星影移，铜华铺首齧双螭。守宫点臂斑斑血，结带同心寸寸丝。机上金梭回艳锦，箧中玉子卜灵棋。飞花解系相思否，莫倩韩家赋《柳枝》。紫殿长杨满路尘，骊山荒草没麒麟。伶玄作传追飞燕，李白歌辞忤太真。舞袖夜虚金掌月，香囊魂坠紫丝茵。可怜倾国倾城曲，一度秋风一怆神。
无题和袁子英四首·其一
作者：郭翼
朝代：明
体裁：七言律诗

云中锦队卫旌幢，帝子乘舟思满江。不惜凤弦閒宝瑟，却教龙女护瑶窗。泪花筠竹坡千顷，愁雨苍梧玉一双。万古湘南遗庙在，至今清怨未能降。
无题和袁子英四首其三
作者：郭翼
朝代：明
体裁：七言律诗

绕帐犀珠星影移，铜华铺首齧双螭。守宫点臂斑斑血，结带同心寸寸丝。机上金梭回艳锦，箧中玉子卜灵棋。飞花解系相思否，莫倩韩家赋《柳枝》。
无题和袁子英四首其二
作者：郭翼
朝代：明
体裁：七言律诗

琼宫花发满神皋，花下吹笙紫绣袍。不学凤台秦弄玉，也歌乐府郑樱桃。珊瑚旧梦留春枕，椒桂新香暖夜醪。辘辘羊车过别院，仰看星斗觉心劳。
无题和袁子英四首其四
作者：郭翼
朝代：明
体裁：七言律诗

紫殿长杨满路尘，骊山荒草没麒麟。伶玄作传追飞燕，李白歌辞忤太真。舞袖夜虚金掌月，香囊魂坠紫丝茵。可怜倾国倾城曲，一度秋风一怆神。
昆山即事寄友人
作者：郭翼
朝代：明
体裁：七言律诗

人家绕郭连凫雁，井落荒凉接野坰。湓渎雨来秋水暗，马鞍云尽暮峰青。宿草屡过刘君墓，紫藤长倚范公亭。结邻最晚还相并，海上长嗟处士星。
昆山谣送友人
作者：郭翼
朝代：明
体裁：古风

吴东之州娄东江，民庐矗矗如蜂房。官车客马交驰横，红尘轧投康与庄。鸡鸣闹市森开张，珠犀翠象在道傍。吴艎越舰万首骧，大帆云落如山崩。舟工花股百夫雄，蛮音䝤语如吃羌。水仙祠前海茫茫，鱼鳖作道虹作梁。龙堂贝阙当中央，灵女媛歌吹笙簧。冯夷伐鼓相铿轰，或乘飞龙下沧浪。大樯小樯火流光，翠旓摩云互低昂。左驱勾陈右搀抢，天子锡命下南邦。重臣下拜灵慈宫，太平无象跻成康。吾州富庶文物昌，厥田下下赋下上。岁贡天府民职恭，君子訚訚讲虞唐，小人业业为工商。大夫从事举贤明，掌曹僚属登其良。王郎作掾材用长，理烦剸剧乃不蘉。自少轩轾有父风，穰穰学业盈囷仓。乃翁七十须眉苍，二三昆季故昂藏，中郎虎髯黠而彊。诚心恳恳爱其兄，愿汝忠謇为国祯，子孙昭孝百禄将。愿集中正以为裳，愿以仁义杂为珩。愿言揖子以为明，德音秩秩亦孔章。
明镜篇
作者：郭翼
朝代：明
体裁：五言绝句

开镜珠玑匣，盘龙百鍊金。使君持照妾，不解照君心。
春愁曲
作者：郭翼
朝代：明
体裁：古风

春阳动宫沼，花色明阑薄。文莺穿柳过，黄蜂粘絮落。霓裳久不舞，丛簧愁未灼。宁知色易衰，秖念恩如昨。
春日有怀
作者：郭翼
朝代：明

客里看春愁不禁，月头月尾雨阴阴。
海棠结巢花匼匝，杨柳满门红浅深。
竟日笙囊寒未解，临池盘盏晚才斟。
诸郎怕有乘舟兴，怪杀喧喧雀报音。
春日有怀二首
作者：郭翼
朝代：明

二月作客杨家巷，东望沧浪眼欲醒。云楼吐气蛟蜃紫，海户送色蓬莱青。也知奔走非我事，直以疏慵任性灵。别后忆君兼日夜，满江风雪况如馨。客里青春愁不禁，月头月尾雨阴阴。海棠结巢花匼匝，杨柳满门江浅深。竟日笙囊寒未解，临池盘盏晚才斟。诸郎怕有乘舟兴，怪杀喧喧鹊报音。
春日有怀二首·其一
作者：郭翼
朝代：明
体裁：七言律诗

二月作客杨家巷，东望沧浪眼欲醒。云楼吐气蛟蜃紫，海户送色蓬莱青。也知奔走非我事，直以疏慵任性灵。别后忆君兼日夜，满江风雪况如馨。
春日有怀二首其二
作者：郭翼
朝代：明
体裁：七言律诗

客里青春愁不禁，月头月尾雨阴阴。海棠结巢花匼匝，杨柳满门江浅深。竟日笙囊寒未解，临池盘盏晚才斟。诸郎怕有乘舟兴，怪杀喧喧鹊报音。
春波曲
作者：郭翼
朝代：明
体裁：五言绝句

妾家红蕖曲，绿水春满满。鸂鶒不肯飞，双栖落花暖。
春闺曲
作者：郭翼
朝代：明
体裁：五言绝句

绿树莺歌遍，红檐燕语频。所思犹远道，何用慰芳春。
望夫石
作者：郭翼
朝代：明
体裁：古风

亭亭望夫石，化石石作心。丈夫无死节，妇人那可轻。山花满头云作衣，日日望夫夫不归。夫不归，泪如水，至今水流流不止。
杂咏三首
作者：郭翼
朝代：明

一枕北窗《周易》，五弦南风舜琴。自是无心富贵，从教遁迹山林。仙人杏花满树，处士杨柳当门。白发乌纱棋局，绿水青山酒尊。朝汲橘泉丹井，暮耕蕙圃芝田。肘后长生有诀，一笑曾许相传。
杂咏三首·其一
作者：郭翼
朝代：明
体裁：六言诗

一枕北窗《周易》，五弦南风舜琴。自是无心富贵，从教遁迹山林。
杂咏三首·其三
作者：郭翼
朝代：明
体裁：六言诗

朝汲橘泉丹井，暮耕蕙圃芝田。肘后长生有诀，一笑曾许相传。
杂咏三首·其二
作者：郭翼
朝代：明
体裁：六言诗

仙人杏花满树，处士杨柳当门。白发乌纱棋局，绿水青山酒尊。
杂诗三首
作者：郭翼
朝代：明

靡靡轻薄子，沓沓肩相摩。营营樊中蝇，扑扑火上蛾。趋利不顾生，是非搆谗邪。所得不既少，所丧良已多。凄风遍大野，不久当如何。滔滔夏孟月，桃李春已矣。庭前两支子，其叶互相倚。梧桐一高盖，碧气荫清美。昽昽屋东日，连阴密如齿。当昼无穿影，西枝覆流水。铺床终日坐，儿女且驩喜。有酒辄持饮，聊乐我云耳。贵者日以骄，富者日以侈。古人已云亡，谁下白屋士。京畿连大宅，新赐公侯第。桂树夹道生，台观迎风起。歌麟玉阶侧，栖凤金窗里。秦娃当妙选，赵舞飘轻体。大儿尚书郎，小儿参国议。中儿权最隆，出入侍天子。七叶轻汉貂，八达哂周士。冯唐亦何命，白首贱如此。
杂诗三首·其一
作者：郭翼
朝代：明
体裁：古风

靡靡轻薄子，沓沓肩相摩。营营樊中蝇，扑扑火上蛾。趋利不顾生，是非搆谗邪。所得不既少，所丧良已多。凄风遍大野，不久当如何。
杂诗三首其三
作者：郭翼
朝代：明
体裁：古风

京畿连大宅，新赐公侯第。桂树夹道生，台观迎风起。歌麟玉阶侧，栖凤金窗里。秦娃当妙选，赵舞飘轻体。大儿尚书郎，小儿参国议。中儿权最隆，出入侍天子。七叶轻汉貂，八达哂周士。冯唐亦何命，白首贱如此。
杂诗三首其二
作者：郭翼
朝代：明
体裁：古风

滔滔夏孟月，桃李春已矣。庭前两支子，其叶互相倚。梧桐一高盖，碧气荫清美。昽昽屋东日，连阴密如齿。当昼无穿影，西枝覆流水。铺床终日坐，儿女且驩喜。有酒辄持饮，聊乐我云耳。贵者日以骄，富者日以侈。古人已云亡，谁下白屋士。
杏花鹅
作者：郭翼
朝代：明
体裁：五言绝句

溪上好鹅宾，相呼雪一群。柳根春水煖，来泛杏花云。
松泉图
作者：郭翼
朝代：明
体裁：古风

迢迢涧上松，㶁㶁松下泉。微飙散晴雪，飞琴泻寒弦。怀哉山中人，眇子堕尘缘。九江秀可揽，山色青于莲。浩歌招黄鹄，重赋《云巢》篇。
柳塘春
作者：郭翼
朝代：明

阴阴覆地十余亩，袅袅回塘二月风。
雨过鸥眠沙色里，花飞莺乱水声中。
柳塘春
作者：郭翼
朝代：明
体裁：七言绝句

阴阴覆地十馀亩，袅袅回塘二月风。雨过鸥眠沙色里，花飞莺乱水声中。
柳枝词
作者：郭翼
朝代：明
体裁：五言绝句

濯濯金明柳，年年照妾容。飞花怨春尽，落日渡江风。
桂花曲
作者：郭翼
朝代：明
体裁：七言绝句

花开沓沓金为粟，叶密丛丛翠盖烟。不分月中惟一树，要将秋色种诸天。
桓王墓
作者：郭翼
朝代：明
体裁：古风

客行古城下，下有桓王墓。古城多秋草，牛羊下来暮。
棹歌行
作者：郭翼
朝代：明
体裁：古风

春江花柳月，水色碧草滋。婵媛竞游盘，棹歌乐芳时。宝珥薰麝兰，羽盖翔凫鹥。临流激遗响，窈窕飘莺辞。竟欲整轻桡，溯洄往从之。落日大江平，怆然生远思。
次郑明斋柬俞彦庄韵
作者：郭翼
朝代：明
体裁：七言律诗

萱草罗生已满院，筼筜初种欲遮邻。厨中双鱼好作鲙，阶下独鹤长比人。久钦陆贾为新语，况以荀卿得大醇。白首相逢在江海，紫薇终愿召丝纶。
次陈敬初见寄二首兼怀张仲敏
作者：郭翼
朝代：明

至正天子明圣君，早闻羔雁聘陈群。河清地应千年瑞，星聚天回五色文。遂有青鸾鸣桂树，也怜黄鹄伴沙云。诗筒坐得苏台使，百过愁吟到落曛。论交长叹白头新，倾盖相知定几人。照世岂无麟阁画，买田且卜草堂邻。南州人物皆零落，西汉文章尚雅驯。好竹每怀张仲敏，泠泠风骨水为神。
次陈敬初见寄二首兼怀张仲敏·其一
作者：郭翼
朝代：明
体裁：七言律诗

至正天子明圣君，早闻羔雁聘陈群。河清地应千年瑞，星聚天回五色文。遂有青鸾鸣桂树，也怜黄鹄伴沙云。诗筒坐得苏台使，百过愁吟到落曛。
次陈敬初见寄二首兼怀张仲敏其二
作者：郭翼
朝代：明
体裁：七言律诗

论交长叹白头新，倾盖相知定几人。照世岂无麟阁画，买田且卜草堂邻。南州人物皆零落，西汉文章尚雅驯。好竹每怀张仲敏，泠泠风骨水为神。
次韵寄野航
作者：郭翼
朝代：明
体裁：七言律诗

十日不见华州掾，定是清迂在个边。青壁缘云题石阁，白沙留月系湖船。娟娟酒落杯香细，闇闇梅堆雪色鲜。归来且乐岁年暮，何问他侬识《太玄》。
欸乃歌词
作者：郭翼
朝代：明

榻头船子小如车，卖卜狂游属当家。直到年头与年尾，不开看月即看花。芙蓉秋里绕城开，溪月溪烟几番来。骆驼桥头有酒卖，鸥波亭下棹船回。道场何山山最雄，弁中形胜闻吴中。七十二峰菡萏绿，四月五月杨梅红。上塘船行无断头，下塘船少好安流。两岸青山天上坐，看山吹笛上杭州。城东城西杨柳多，女郎不唱本乡歌。那个新传欸乃曲，落花风里奈春何。
欸乃歌词·其一
作者：郭翼
朝代：明
体裁：古风

榻头船子小如车，卖卜狂游属当家。直到年头与年尾，不开看月即看花。
欸乃歌词·其三
作者：郭翼
朝代：明
体裁：古风

道场何山山最雄，弁中形胜闻吴中。七十二峰菡萏绿，四月五月杨梅红。
欸乃歌词·其二
作者：郭翼
朝代：明
体裁：古风

芙蓉秋里绕城开，溪月溪烟几番来。骆驼桥头有酒卖，鸥波亭下棹船回。
欸乃歌词·其五
作者：郭翼
朝代：明
体裁：古风

城东城西杨柳多，女郎不唱本乡歌。那个新传欸乃曲，落花风里奈春何。
欸乃歌词·其四
作者：郭翼
朝代：明
体裁：古风

上塘船行无断头，下塘船少好安流。两岸青山天上坐，看山吹笛上杭州。
水阁书事寄郑明斋
作者：郭翼
朝代：明
体裁：七言律诗

方桥匼匝小如亭，山色倾江滃滃青。雨里芭蕉怜画扇，花间鹦鹉惜金屏。谁传鸿宝中篇术，自写《黄庭外景经》。练水东头三十里，何人识得伍乔星。
江南曲
作者：郭翼
朝代：明
体裁：乐府曲辞

江南暄新花月天，美人盘游缓愁年，翠环娇春扶上船。扶上船，月如水。霞盖车，度花里。
江南采莲曲
作者：郭翼
朝代：明
体裁：古风

涉烟采芙蓉，湖波秋影荡。天开明镜入，鸟下青菰蒋。佳人弭轻楫，绿水歌两两。江南有愁思，落日空苍莽。
江水辞二章
作者：郭翼
朝代：明

江水一百里，送君君去时。丁宁桃叶渡，莫唱渡江辞。江水一百里，江流七十盘。初三弦上月，相忆照湾环。
江水辞二章·其一
作者：郭翼
朝代：明
体裁：五言绝句

江水一百里，送君君去时。丁宁桃叶渡，莫唱渡江辞。
江水辞二章其二
作者：郭翼
朝代：明
体裁：五言绝句

江水一百里，江流七十盘。初三弦上月，相忆照湾环。
汴堤曲
作者：郭翼
朝代：明
体裁：五言绝句

已信堤名汴，谁教柳姓杨。龙舟行乐地，可得复归唐。
淡香亭
作者：郭翼
朝代：明

别馆间将掷果车，淡香亭下赏春华。
东阑恰好清明节，千树都开烂熳花。
淮南王曲
作者：郭翼
朝代：明
体裁：乐府曲辞

汉武好神仙，淮南去不还。徒令风雨客，感慨茂陵阡。
清真观
作者：郭翼
朝代：明
体裁：七言律诗

放生池上应五月，烂熳花开坐夜长。月出金盘擎露影，天高玉井散秋香。云边小溆瀛洲近，镜里微波太液凉。准拟王乔借飞舄，仙游从此恣翱翔。
渔庄
作者：郭翼
朝代：明
体裁：五言律诗

山色桃花里，渔庄信少双。鸥群回落日，鱼笱聚深矼。杨柳秋开屋，蒹葭雨满江。野翁归醉晚，水没系船桩。
游仙词八首
作者：郭翼
朝代：明

银流万里海云东，只泛灵槎上碧空。仙女踏歌星影里，老龙吹笛浪花中。金粟天南碧殿云，镜中空影夜氤氲。白鸾树下三千女，一色龙绡玉雪裙。令威化鹤已千春，华表归来是后身。城郭悲歌荒冢在，到头应愧学仙人。白鹤下啄瑶草庭，道士夜读神农经。问之长生有宝诀，授以松根千岁苓。溪水流香饭熟麻，洞中千树玉桃花。金盘日日飞仙供，敕赐安期海上瓜。郁萧台上会群仙，龙烛飞光晓夜燃。玉殿归来环佩冷，白云犹护古苔篇。麟洲宫殿五云高，夜赴瑶池宴碧桃。借得仙人红尾凤，月中飞影拂波涛。钧天按乐乐蓬瀛，手把芙蓉朝太清。一曲《霓裳羽衣舞》，仙家只数董双成。
游仙词八首·其一
作者：郭翼
朝代：明
体裁：七言绝句

银流万里海云东，只泛灵槎上碧空。仙女踏歌星影里，老龙吹笛浪花中。
游仙词八首其七
作者：郭翼
朝代：明
体裁：七言绝句

麟洲宫殿五云高，夜赴瑶池宴碧桃。借得仙人红尾凤，月中飞影拂波涛。
游仙词八首其三
作者：郭翼
朝代：明
体裁：七言绝句

令威化鹤已千春，华表归来是后身。城郭悲歌荒冢在，到头应愧学仙人。
游仙词八首其二
作者：郭翼
朝代：明
体裁：七言绝句

金粟天南碧殿云，镜中空影夜氤氲。白鸾树下三千女，一色龙绡玉雪裙。
游仙词八首其五
作者：郭翼
朝代：明
体裁：七言绝句

溪水流香饭熟麻，洞中千树玉桃花。金盘日日飞仙供，敕赐安期海上瓜。
游仙词八首其八
作者：郭翼
朝代：明
体裁：七言绝句

钧天按乐乐蓬瀛，手把芙蓉朝太清。一曲《霓裳羽衣舞》，仙家只数董双成。
游仙词八首其六
作者：郭翼
朝代：明
体裁：七言绝句

郁萧台上会群仙，龙烛飞光晓夜燃。玉殿归来环佩冷，白云犹护古苔篇。
游仙词八首其四
作者：郭翼
朝代：明
体裁：七言绝句

白鹤下啄瑶草庭，道士夜读神农经。问之长生有宝诀，授以松根千岁苓。
游女曲
作者：郭翼
朝代：明
体裁：古风

麝衣宝珞花氤氲，芙蓉小衩金鹅裙，流目艳艳思若云。思若云，可怜娇。玉条脱，金步摇。
湘弦曲
作者：郭翼
朝代：明
体裁：五言绝句

竹啼非染露，山暝乃疑云。灵瑟传神语，休令帝子闻。
漫兴
作者：郭翼
朝代：明
体裁：七言律诗

三月既望出北郭，草堂樽俎特风流。戴花一任巾帻岸，酌酒且将车辖投。肮脏倚门徒自惜，慵疏与世岂无谋。青春正好莫嫌晚，取次习家池上游。
漫兴一首呈上玉山道丈
作者：郭翼
朝代：明
体裁：七言律诗

前月海寇入郡郭，病里移家愁杀人。桃花野屋苦多雨，杨柳清江无好春。谁似庞公居陇亩？自惭杜老在风尘。草堂梦寐惊相见，把酒论诗月色新。
漫兴九首
作者：郭翼
朝代：明

瞿卢袁陆思清警，要我题诗来鹤亭。月下吹笙看舞影，竹中移栅护霜翎。广平梅词吐清婉，惠连《雪赋》映婵娟。况有文章兼二美，吕家亭子得无传。白云满地如白石，明月窥江来近人。最忆荥阳好兄弟，著霜柿叶写诗新。淮泗大水断禾黍，闻道居人巢树头。汉武曾闻歌《瓠子》，老翁更儗赋《黄楼》。城南市中有楚客，醉卧高楼看月生。两儿共扶不肯下，紫箫吹度到天明。侧闻朝家置史馆，须得班马出群材。揭公已老欧阳死，近者何堪为总裁。北山一士禅宗秀，烂漫交情只忆渠。每与王郎传诅楚，不同怀素学狂书。永嘉为儒有陈子，更思文雅得曹髯。麟趾凤毛不复见，龙文虎脊有谁兼。江上十月风日好，小桃欲开春可怜。绝胜龙沙三尺雪，雕弓射雁拂庐前。
漫兴九首·其一
作者：郭翼
朝代：明
体裁：七言绝句

瞿卢袁陆思清警，要我题诗来鹤亭。月下吹笙看舞影，竹中移栅护霜翎。
漫兴九首其七
作者：郭翼
朝代：明
体裁：七言绝句

北山一士禅宗秀，烂漫交情只忆渠。每与王郎传诅楚，不同怀素学狂书。
漫兴九首其三
作者：郭翼
朝代：明
体裁：七言绝句

白云满地如白石，明月窥江来近人。最忆荥阳好兄弟，著霜柿叶写诗新。
漫兴九首其九
作者：郭翼
朝代：明
体裁：七言绝句

江上十月风日好，小桃欲开春可怜。绝胜龙沙三尺雪，雕弓射雁拂庐前。
漫兴九首其二
作者：郭翼
朝代：明
体裁：七言绝句

广平梅词吐清婉，惠连《雪赋》映婵娟。况有文章兼二美，吕家亭子得无传。
漫兴九首其五
作者：郭翼
朝代：明
体裁：七言绝句

城南市中有楚客，醉卧高楼看月生。两儿共扶不肯下，紫箫吹度到天明。
漫兴九首其八
作者：郭翼
朝代：明
体裁：七言绝句

永嘉为儒有陈子，更思文雅得曹髯。麟趾凤毛不复见，龙文虎脊有谁兼。
漫兴九首其六
作者：郭翼
朝代：明
体裁：七言绝句

侧闻朝家置史馆，须得班马出群材。揭公已老欧阳死，近者何堪为总裁。
漫兴九首其四
作者：郭翼
朝代：明
体裁：七言绝句

淮泗大水断禾黍，闻道居人巢树头。汉武曾闻歌《瓠子》，老翁更儗赋《黄楼》。
澹香亭
作者：郭翼
朝代：明
体裁：七言律诗

别馆閒将掷果车，澹香亭下赏春华。东阑恰好清明节，千树都开烂漫花。绮席霏霏吹雪暖，《霓裳》叠叠舞风斜。魏公翰墨秦家得，一字千金未足誇。
燕娄东园分韵得五字
作者：郭翼
朝代：明

苕苕望瀛洲，流云下东渚。笛教仙人借，酒使文君取。筼筜写林绿，菡萏发江雨。煌煌金闺姿，天动星文聚。华辞播兰？，繁价登琼珇。龙锷秋涛净，凤羽云色五。燕敖亦云畅，驩集那得屡。骄骢蹋晚辔，阁门凉月举。
燕娄东园分韵得五字
作者：郭翼
朝代：明
体裁：古风

苕苕望瀛洲，流云下东渚。笛教仙人借，酒使文君取。筼筜写林绿，菡萏发江雨。煌煌金闺姿，天动星文聚。华辞播兰�，繁价登琼珇。龙锷秋涛净，凤羽云色五。燕敖亦云畅，驩集那得屡。骄骢蹋晚辔，阁门凉月举。
独漉篇
作者：郭翼
朝代：明
体裁：乐府曲辞

求禄求禄，清白不浊。清白尚可，贪污杀我。明明日月，丽乎太清。明君当宁，明臣在廷。赏不虚功，刑必当罚。孰将溷溷，我宁察察。濯乎不洿，皭乎不缁。暮夜之金，弗替于怀。幸甚至哉，歌以言志。
玉山佳处
作者：郭翼
朝代：明
体裁：七言律诗

爱汝西庄给事家，绕屋山石何谽谺。截江秀色发林壑，平地玉气贯虹霞。佳处如居子午谷，望中开遍冬春华。夜深酒醒月在海，应有仙人来系槎。
玉山草堂
作者：郭翼
朝代：明
体裁：七言律诗

玉山草堂谁比数，风流不减浣溪头。碧梧翠竹一个个，鹭鸶鸂鶒两悠悠。吹笙子晋寻常过，爱酒山公烂熳游。但道幽栖嫌早计，须君更上凤麟洲。
王孙曲
作者：郭翼
朝代：明
体裁：五言绝句

春来百种草，无那怨王孙。迷却郎归路，萋萋不断根。
登文笔峰
作者：郭翼
朝代：明
体裁：七言律诗

借得登山灵运屐，乾坤眺望倚巑岏。上方日落楼台碧，积雨春深草木寒。战马中原连万国，风樯巨海隔三韩。寥寥宇宙怀今古，堕泪之碑几度看。
白云海
作者：郭翼
朝代：明
体裁：古风

青田生鹤子，随母青田飞。母飞向天去，玄裳缟其衣。千年归来华表鹤，鹤雏悲鸣西日落。好将商墓寺前云，飞还直过青山郭。
白头吟
作者：郭翼
朝代：明
体裁：乐府曲辞

皑皑山上雪，雪积还复灭。皎皎云间月，月圆有时缺。周公大圣当国时，流言况也谗间之。结交以面心乃尔，白头不若新相知。汉家宫阙长门道，花发年年怨春草。今朝宠固色未衰，明日怨多恩反少。今人轻薄怀古人，古人轗轲常苦辛。兰陵废死不归楚，呜呼此意吾谁陈。
盛季文新庄诗
作者：郭翼
朝代：明
体裁：七言律诗

抱郭春流带草堂，四瞻桐梓晓苍苍。百花潭上诗人宅，五渡溪头处士庄。且喜比邻连伯姊，不愁行酒少儿郎。西郊从此频相过，剪烛论诗夜未央。
省臣遣馆士秦约陆仁祭龙洲先生墓因作诗送之
作者：郭翼
朝代：明
体裁：古风

龙洲湖海士，瘗玉昆山阿。山川邈如昨，乔木拱烟萝。伟哉二三子，览古发啸歌。披荆吊遗迹，窆石临嵯峨。慨嗟岁月流，奈此湮没何。立阙表隧道，大刻盘蛟鼍。维时春载阳，好鸟鸣声和。丽牲拜墓下，冠盖相骈罗。山僧出遗墨，保护百年多。纵横廿八字，恍若龙腾梭。缅怀携彘酒，风雨渡江沱。中原虽在望，泪落如悬河。安得起九泉，执手予婆挲。归憩玄馆夕，凉风水微波。诗成想丰采，寤寐倘来过。
秋夜曲
作者：郭翼
朝代：明
体裁：七言绝句

玉阶月下千愁色，秋水秋波振草凉。乌桕风高吹旆旆，红蕖露冷坠房房。
秋风濯足图
作者：郭翼
朝代：明
体裁：五言绝句

荆棘铜驼陌，桑田碧海波。秋风歌濯足，归去白云多。
箫史赵信卿谒玉山昆季且欲登碧梧翠竹之堂诗以道其行
作者：郭翼
朝代：明
体裁：七言绝句

金粟池头花皓皓，绿阴亭下树冥冥。一曲重闻箫史过，月明忆上凤凰翎。
精卫操
作者：郭翼
朝代：明
体裁：琴操

东海水虽大，精卫心不移，衔石填海有满时。有满时，海有底，吁嗟人心不如海。
精卫辞
作者：郭翼
朝代：明
体裁：古风

海水水无底，百谷流瀰瀰。精卫衔木石，之死心不移。蓬莱几清浅，会有扬尘时。眼中恨与海水平，鸟飞不惜翅羽垂。
系子词
作者：郭翼
朝代：明
体裁：古风

邓家儿，邓家儿，长绳谁系高树枝。父母各逃生，儿死亦孔悲。弟亡一息不可弃，儿虽当弃忍系之。邓家儿，哭奚为。天乎天乎岂无知。
绝句
作者：郭翼
朝代：明
体裁：五言绝句

山根秋水落，江树与船清。遮莫归来晚，东头月未生。
绝句六首
作者：郭翼
朝代：明

沙洲芦苇如城郭，水深门前百丈洪。老渔晒网卧日里，稚子捉船行水中。杨柳盖江花盖屋，就中二月觉春多。一双白鹄浮新舫，窣迹红云踏艳歌。高桃花发江林里，蝶弄莺衔四散飞。便开金盏留连看，莫放青春造次归。可惜清明雨也晴，好春须看水东亭。桃花如马斑斑色，杨柳藏鸦树树青。芣苢新生盖地面，辛夷高开满上头。生憎雨恶兼风恶，转益朝愁复暮愁。雨多二月连正月，草没南园与北园。一向无情花片片，百般如怨鸟言言。
绝句六首·其一
作者：郭翼
朝代：明
体裁：七言绝句

沙洲芦苇如城郭，水深门前百丈洪。老渔晒网卧日里，稚子捉船行水中。
绝句六首其三
作者：郭翼
朝代：明
体裁：七言绝句

高桃花发江林里，蝶弄莺衔四散飞。便开金盏留连看，莫放青春造次归。
绝句六首其二
作者：郭翼
朝代：明
体裁：七言绝句

杨柳盖江花盖屋，就中二月觉春多。一双白鹄浮新舫，窣迹红云踏艳歌。
绝句六首其五
作者：郭翼
朝代：明
体裁：七言绝句

芣苢新生盖地面，辛夷高开满上头。生憎雨恶兼风恶，转益朝愁复暮愁。
绝句六首其六
作者：郭翼
朝代：明
体裁：七言绝句

雨多二月连正月，草没南园与北园。一向无情花片片，百般如怨鸟言言。
绝句六首其四
作者：郭翼
朝代：明
体裁：七言绝句

可惜清明雨也晴，好春须看水东亭。桃花如马斑斑色，杨柳藏鸦树树青。
绿阴亭
作者：郭翼
朝代：明
体裁：七言律诗

绿阴亭上夏五月，瀛洲上客与俱来。日出众鸟绕屋语，竹深好花当户开。镜里水涵萍似粟，席间云落酒如苔。更贪贺监清狂甚，艇子朝朝暮暮回。
美人图
作者：郭翼
朝代：明
体裁：古风

郁金殿前杨柳新，长门草色春复春。下阶微微动香步，波影晴光流素尘。翠钗蜻蜓凋玉佩，揽髻回风舞裙带。合欢花落无好枝，伯劳单飞莺乱啼。玉音夜夜宫车绝，露点苍苔怨明月。
自君之出矣
作者：郭翼
朝代：明

自君之出矣，花开又花谢。思君如日月，耿耿昼复夜。自君之出矣，徒写零落耳。思君如车轮，辗转愁不已。自君之出矣，琴瑟何曾御。思君如落叶，萧瑟悲秋暮。
自君之出矣·其一
作者：郭翼
朝代：明
体裁：乐府曲辞

自君之出矣，花开又花谢。思君如日月，耿耿昼复夜。
自君之出矣·其三
作者：郭翼
朝代：明
体裁：乐府曲辞

自君之出矣，琴瑟何曾御。思君如落叶，萧瑟悲秋暮。
自君之出矣·其二
作者：郭翼
朝代：明
体裁：乐府曲辞

自君之出矣，徒写零落耳。思君如车轮，辗转愁不已。
花游曲和铁崖韵
作者：郭翼
朝代：明

石池天地花溟濛，芙蓉暖红旗飐风。锦艚两帆出云里，玉滟摇溶养龙水。宝坊壁堂山入门，琼琚杂佩飘轻裙。馆娃愁绝行春步，青狐泣冷鸳鸯墓。铁蛟喷壑风雨来，花宫香送琼英杯。玉粒松膏粉云椀，小扇桃歌紫牙板。苧萝烟断东海西，双珰椷札近新题。青鸟不来无信使，玉雁衔丝啼十四。真珠字密愁满笺，为君重赋《花游》篇。
花游曲和铁崖韵
作者：郭翼
朝代：明
体裁：古风

石池天地花溟濛，芙蓉暖红旗飐风。锦艚两帆出云里，玉滟摇溶养龙水。宝坊壁堂山入门，琼琚杂佩飘轻裙。馆娃愁绝行春步，青狐泣冷鸳鸯墓。铁蛟喷壑风雨来，花宫香送琼英杯。玉粒松膏粉云碗，小扇桃歌紫牙板。苧萝烟断东海西，双珰椷札近新题。青鸟不来无信使，玉雁衔丝啼十四。真珠字密愁满笺，为君重赋《花游》篇。
苍筤竹轩
作者：郭翼
朝代：明
体裁：七言律诗

清风峡上苍筤竹，个个绕轩阴满庭。秋声夜觉烟波远，云气晓拂鉴湖清。亲题白野尚书额，好勒金华太史铭。老去几时探禹穴，与子同蹑凤凰翎。
荅吕维清兼柬郑遂昌葛可久
作者：郭翼
朝代：明
体裁：七言律诗

沧洲解缆不十日，相忆题诗寄阖闾。常怪接舆歌凤鸟，因怜尔雅注虫鱼。台州司户频相问，勾漏仙人好附书。况汝才华今亦盛，五云坊里看徵车。
荷亭晚坐寄悦堂长老
作者：郭翼
朝代：明
体裁：七言律诗

海上无家来避寇，行吟何处可消忧。看荷偶到东林寺，落日浑如丈八沟。云叶层阴青过岸，草堂五月澹于秋。老子情深能爱客，更拟花开一醉留。